Pokrajinski sekretar za sport i omladinu Dane Basta posetio je danas opštinu Žitište, gde je sa predsednikom opštine Mitrom Vučurevićem i članovima Sportskog saveza razgovarao o nastavku strateškog ulaganja u sport i sportsku infrastrukturu. Basti je tom prilikom uručena plaketa za doprinos resornog sekretarijata razvoju sporta na teritoriji žitištanske opštine.\nPokrajinski sekretar je obišao OFK Begej u Žitištu, gde su Pokrajina i Opština zajedno uložile ukupno 3,5 miliona dinara u rekonstrukciju svlačionica.\nPROČITAJTE JOŠ: Odličan učinak seniora i pionira Karate kluba Zrenjanin na prvenstvima\n– Do sada je u opštini Žitište uglavnom ulagano u sportsku infrastrukturu za fudbalske klubove. S tim ulaganjem ćemo nastaviti, jer iz ove sredine potiče mnogo dobrih fudbalera – kazao je Dane Basta.\nOn je istakao i to da je jedan od prioriteta unapređenje školske sportske infrastrukture.\n– Opština Žitište je jedna od onih koje dosta ulažu u sport. U njoj imamo odličnog partnera za nastavak saradnje u realizaciji projekata koji će obezbediti još bolje uslove za bavljenje sportom u ovom delu Banata – naveo je Basta.\nVeliko interesovanje za bavljenje sportom\nPredsednik opštine Žitište Mitar Vučurević naglasio je da je proteklih nekoliko godina dosta ulagano u sportsku infrastrukturu u toj opštini. Kao jedno od najznačajnijih ulaganja izdvojio je izgradnju sportske hale u Banatskom Karađorđevu. Pomenuo je i izgradnju i obnovu otvorenih sportskih terena u naseljenim mestima, te rekonstrukciju objekata na fudbalskim stadionima.\n– Sve ove projekte na zavidnom nivou je podržao Pokrajinski sekretarijat za sport i omladinu – rekao je Vučurević i naveo da je Pokrajina samo u sportsku halu u Banatskom Karađorđevu uložila oko 60 miliona dinara.\nBasta i Vučurević obišli su i trim-staze u parku u Banatskom Dvoru i stadion FK Jedinstvo u Banatskom Karađorđevu.\nTagoviDane Basta FK " Jedinstvo " Mitar Vučurević OFK Begej


Sprema se akcija protiv švercera duhanom | Novinska agencija Patria\nSprema se akcija protiv švercera duhanom\nPortparol Uprave za indirektno oporezivanje BiH Ratko Kovačević rekao je u izjavi za bh. novinsku agenciju Patria (NAP) kako je UIO BiH, zajedno sa tržišnim i poljoprivrednim inspektorima pokrenula proces zajedničke saradnje u cilju stavljanja tzv. "crnog tržišta" duhana u BiH, pod kontrolu.\nPrema podacima UIO BiH ilegalna prodaja duhana u BiH kreće se između 10 i 15 procenata od ukupne prodaje duhana, ili oko 9 i 15 tona godišnje.\n- Određena količina duhana sigurno se prodana na crnom tržištu, i to na pijacama širom Bosne i Hercegovine ili putem internet portala, ali ono nije toliko kako se u posljednjih dana govorilo u medijima. UIO BiH će u 2014. godini poduzeti određene mjere kako bi se to tržište stavilo pod kontrolu - kazao je Kovačević.\nU toku 2011. godine na osnovu službenih evidencija UIO „legalno tržište uvoznog i domaćeg rezanog duhana“, onog na koji su plaćene dažbine u skladu sa zakonima, iznosilo je oko 20 tona, a u 2013. godini ono je poraslo do čak 992 tone. U toku 2013. godine UIO BiH je na količinu od 992 tone rezanog duhana obračunala i naplatila dažbine (carina, PDV, akcize), od oko 38 miliona KM.\n- Povećanje potrošnje duhana najvećim dijelom odnosi se na rezani duhan koji je proizveden u Bosni i Hercegovini – rekao je Kovačević.\nOn je dodao da treba imati u vidu činjenicu da je u ovom periodu smanjena potrošnja domaćih cigareta kao i najniže cjenovne kategorije uvoznih cigareta, te ako se problem promatra na ovaj način onda je zbog prelaska na upotrebu i kupovinu rezanog duvana od strane pušača, UIO BiH manje i prihodovala u ovom periodu jer rezani duhan još uvijek nije opterećen posebnom akcizom.


Komiko: Ne odustajemo od rafinerije\nUkoliko bi bila podneta tužba protiv Komiko oila to bi predstavljalo veliko iznenađenje za tu kompaniju koja za sada nema nameru da odustane od investicije u Srbiji - kaže Radomir Radomirović iz Komiko oila.\nInače, javni pravobranilac trebalo bi danas da podnese tužbu Osnovnom sudu u Smederevu za raskid ugovora sa Komiko oilom, jer u predviđenom roku ova kompanija nije uplatila 652 miliona dinara za zakup zemljišta za izgradnju rafinerije nafte.\nRadomirović je rekao da ovog trenutka kompanija nema zvaničnu informaciju da će javni pravobranilac podneti tužbu, ali da je putem medija upoznata o takvoj mogućnosti.\nOn je dodao da bi podnošenje tužbe predstavljalo veliko iznenađenje pogotovu nakon zajedničkog sastanka koji je održan sa čelnicima grada Smedereva.\nPredstavnici Smedereva i američko-holandskog konzorcijuma Komiko oil potpisali su 25. aprila ugovor o izdavanju zemljišta o zakup na 99 godina toj kompaniji za izgradnju rafinerije.\nKomiko oil je ranije najavio da će rafineriju za preradu nafte i investiciju vrednu 250 miliona dolara izgraditi za tri godine, otvoriti oko 700 radnih mesta i kroz razne donacije pomoći gradu Smederevu.


15 miliona Pančevu u okviru programa „Zajednici zajedno“ za 2020. godinu - Grad Pančevo\nPočetna/15 miliona Pančevu u okviru programa „Zajednici zajedno“ za 2020. godinu\nProgram „Zajednici zajedno“ kompanije NIS pokrenut je 2009. godine u duhu korporativne društvene odgovornosti kompanije sa ciljevima razvoja jakih i stabilnih partnerskih odnosa sa institucijama i građanima u lokalnim zajednicama, unapređenja kvaliteta života stanovništva kroz prepoznavanje lokalnih potreba i doprinos razvoju lokalnih zajednica uz izgradnju odnosa međusobnog poverenja i lojalnosti.\nKompanija NIS, u cilju unapređenja kvaliteta života u gradovima/opštinama u kojima posluje, a u duhu korporativne društvene odgovornosti, od 2009. godine sprovodi program saradnje sa lokalnim zajednicama – „Zajednici zajedno“.\nSaradnja se nastavlja i u 2020. godini u saradnji sa Ministarstvom unutrašnjih poslova, Ministarstvom prosvete, nauke i tehnološkog razvoja Republike Srbije i naravno lokalnim samoupravama.\nTim povodom je danas, 25. februara 2020. godine potpisan sporazum sa gradonačelnicima i predsednicima oppština u Palati Srbije u Beogradu. Sporazum je potpisao Kiril Tjurdenjev, generalni direktor kompanije NIS, a za grad Pančevo gradonačelnik Saša Pavlov.\nGradonačelnik Pavlov izjavio je ovim povodom:\n-Želim ovom prilikom da istaknem odličnu saradnju sa kompanijom NIS – Gazprom njeft, sa kojom kroz program „Zajednici zajedno“ sarađujemo svake godine, i da im se zahvalim na izuzetno odgovornom odnosu prema lokalnoj zajednici i na visokom stepenu društveno odgovornog poslovanja, jer zaista, kroz svoje programe podrške doprinose razvoju na kulturnom, privrednom, turističkom, obrazovnom i drugim poljima čemu smo svedoci sad već više od 10 godina. Zahvaljujući ovom programu, obezbeđen je kontinuitet i omogućeno održavanje izuzetno značajnih manifestacija za Grad Pančevo – poput Bijenala umetnosti, Džez festivala, kao i projekata u oblasti zdravstva, obrazovanja i ekologije, održivog razvoja i inovacija. U Pančevu je u okviru ovog programa do sada realizovano 134 projekta od izuzetnog značaja za grad. Ove godine imamo priliku za nove dobre projekte i to inovativne jer su programski određeni za unapređenje bezbednosno-informacionih sistema i digitalizaciju nastavnog procesa u obrazovnim ustanovama.\nKompanija će na teritoriji Grada Pančeva finansirati projekte usmerene na unapređenje bezbednosno-informacionih sistema i digitalizaciju nastavnog procesa u obrazovnim ustanovama. Projekti se prijavljuju u okviru Javnog konkursa za finansiranje. Ukupan iznos novčanih sredstava za finansiranje projekata iznosi 15.000.000 dinara. Selekciju i izbor projekata za finansiranje vrši Komisija sastavljena od predstavnika Kompanije, predstavnika lokalne zajednice na koju se projekat odnosi i predstavnika nadležnih Ministarstava Republike Srbije.\nPrethodne godine, u Pančevu su iz ovog programa finnasirana dva projekta u oblasti zdravstva: nabavka sanitetskog vozila sa transportnim inkubatorom u cilju pravovremene podrške prevremeno rođenim, novorođenim bebama i odojčadi i rekonstrukcija i adaptacija prostorija na Odeljenju dečje i preventivne stomatologije.


Sejlor: Proizvodi sa etiketom“ Made in Serbia” bili su prijatno iznenadjnje sajma u Njujorku\nMinistar za ekonomske odnose Srbije sa inostranstvom, Milan Parivodić, rekao je da se ove jeseni očekuje “početak investicionog buma” u Srbiji i da bi ta zmelja mogla da postane regionalni ” ekonomski tigar.” O tome i dosadašnjoj i daljoj ekonomskoj saradnji SAD i Srbije i Crna Gora razgovarli smo sa predsednikom Poslovnog saveta Srbije i Crne Gore i SAD, Džonom Sejlorom. Razgovor je vodio naš kolega Branko Mikašinović.\nSejlor: Srbija i Crna Gora se otvara prema inostranstvu i prilagodjava svoj ekonomski sistem da bi postao atraktivniji za strane investitore i da uspešnije promoviše izvoz svoje robe. Izuzetno pozitivan razvoj dogadjaja je, na primer, angažovanje američke kompanije “Dajnkorp” na izgradnji transportnog kargo terminala na beogradskom aerodromu, što bi privuklo brojne strane kompanije u Beograd i Srbiju da taj aerodrom koriste kao glavni distribucioni centar za jugoistočnu i zapadnu Evorpu, kao i Afriku. Što se tiče izjave ministra Parivodića da bi Srbija mogla da postane ” ekonomski tigar na Balkanu”, ona je uzeta van konteksta. Medjutim, ministar je u pravu kada govori o potencijalu ekonomskog rasta Srbije zbog, izmedju ostalog, idealne lokacije te zemelje, dobro obrazovnog stručnog osoblja i radne snage, kao u mogućnosti u oblasti poljoprivrede i visoke tehnologije.\nGlas Amerike: Američka administracija je inicirala podršku i promoviše izvoz brojnih poljoprivrednih proizvoda iz Srbije u SAD. Šta bi ste mogli da nam kažete o tome?\nSejlor: Nedavno je američki ambasador u Beogradu Majkl Polt izjavio da je odobreno 300.000 dolara za program ispunjavanja medjunarodnih standrada za srpske poljoprivredne proizvode radi njihovog plasmana širom sveta. Vlada Srbije je obezbedila dva miliona evra u te svrhe. Sve u svemu, poljoprivredni proizvodi te zemlje odličnog su kvaliteta. Na najvećem sajmu prehrambenih proizvoda u SAD održanom u Njujorku od 10.do 12. jula , Američka agencija za medjunarodni razvoj --USAID--sponzorovala je i promovisala prisustvo i proizvode 16 kompanija iz Srbije . Ja sam lično prisustvovao tom sajmu i mogu vam reči da su prozivodi iz Srbije odlično primljeni, posebno voćni sokovi kompanije Fresh and Co, kao i preduzeća Stark i Atle, tako da je ovdašnja firma za eksluzivnu distirbuciju tih proizvoda, “Vela di natura” , dobila više porudžbina nego što bi mogla da isporuči. Proizvodi sa etiketom“ Made in Serbia” bili su prijatno iznenadjnje ovogodišnjeg sajma.\nGlas Amerike: Pored poljoprivrednih prozivoda šta drugo bi moglo da se plasira na američko tržište?\nSejlor: Želim da naglasim jedan i najvažniji prozivod koji Srbija može odmah da izvozi i plasira u velikim količinama na američko tržište -- a to je nameštaj. U SAD postoji velika potražnja za nameštajem. SAD su najveći svetski uzovnik nameštaja. Njaveći sadašnji izvoznik namestaje u SAD je Kina; medjutim, ta zmelja je pod udarom zbog njene trgovinske politike i ovo je momenat koji bi Srbija mogla da iskoristi i da se ubaci na američko tržište jer američki kupci već sada traže alterniativne izvore. Srpska preduzeča su pirsutna ovde ali ni izdaleka nisu toliko agresivna koliko bi trebalo da budu. Srpska preduzeća bi trenbalo da iskoriste ovu pirliku.\nGlas Amerike: Šta je Poslovni savet Srbije i Crne gore i SAD učinio u poslednje vreme na unapredjenju ekonomskih odnosa izmedju dve zemlje?\nSejlor: Održavamo direktan dijalog sa vladom Srbije i Crne Gore i ambasadom te zemlje u Vašingtonu. Mi smo u poslednje vreme bili aktivno angažovani da se Srbiji i Crnoj Gori odobri status generalnog sistema preferenci, što je usvojeno i stupilo na snagu 15. jula. Time se omogućava da neki prozvodi iz Srbije i Crne Gore budu uvezeni u SAD bez carine i da budu tretirani na isti način kao i proizvodi drugih, susednih istočnoevropskih zemalja, što je samo po sebi veliki uspeh, a posebno sada, u svetlu drastično povećani carinskih tarifa.


Sremske Novine » Školi i klubovima na poklon sportska oprema\nŠkoli i klubovima na poklon sportska oprema\nOpštinu Beočin posetio je ministar sporta i omladine Vanja Udovičić, a njega su u Sportskom centru dočekali predstavnici lokalne samouprave na čelu sa predsednikom Opštine Beočin Mitrom Milinkovićem.\nObilazeći Sportski centar u sali za karate prisustvovali su treningu karate kluba „Cement“ Beočin. Ministar Udovičić se upoznao sa istorijatom kluba, sportistima koji treniraju i ulaganjima u ovaj trofejni sport, a nakon toga on je mlade karatiste obradovao novom opremom.\nMinistar je izrazio zadovoljstvo stanjem u kojem se nalazi Sportski centar i pohvalio lokalnu samoupravu za sredstva koja izdvaja iz budžeta za oblast sporta. Nakon Sportskog centra Beočin, ministar Udovičić je sa predsednikom Milinkovićem i njegovim saradnicima obišao Osnovnu školu „Jovan Grčić Milenko“, gde su ga sačekali učenici ove škole, cela prepodnevna smena i gde je u sali škole prisustvovao treningu ženskog odbojkaškog kluba „Bok“. Ministar se upoznao sa mladim odbojkašicama i ovom prilikom školi u Beočinu poklonio dva gola za rukomet, dve košarkaške table, 40 lopti i opremu namenjenu za školski sport.\n- Zahvalan sam predstavnicima škole i opštine, sportskim radnicima i sportistima koji su mi predstavili aktuelno stanje i izneli konkretne predloge na osnovu kojih ćemo dalje zajednički odgovorno raditi na poboljšanju uslova za razvoj sistema sporta i još bolje budućnosti omladine. Želja nam je da motivišemo decu da se bave sportom, da zavole sport već na časovima fizičkog vaspitanja i da zajedno sa svojim nastavnicima naprave prve korake ka vrhunskim rezultatima. Zato nam je veoma važno da svaka škola u Srbiji dobije sportsku opremu, da se deca u Srbiji besplatno bave sportom i priključe svojim vršnjacima kojih u sistemu školskog sporta sada ima preko 175.000. Takođe mi je drago da sam se tokom današnje posete opštini Beočin, uverio da je sport izuzetno cenjen i voljen u ovoj sredini. Nema bolje potvrde za to od velikog broja dece i mladih sportista na terenima i igralištima, što predstavlja podsticaj za dalji zajednički rad na sprovođenju jednog od ključnih ciljeva-da decu od ranog doba učimo sportu i vrednostima koje se njime stiču, zarad njihovog pravilnog i zdravog životnog razvoja- istakao je ministar Udovičić.\nNa kraju posete dogovorena je dalja saradnja opštine Beočin i Ministarstva za sport i omladinu koja će kontinuirano doprinositi još boljem razvoju sporta u beočinskoj opštini.


Upornost i trud kao potreban i dovoljan uslov, Jovan Petrović, HideMyAss - IT Serbia PodcastIT Serbia Podcast\nUpornost i trud kao potreban i dovoljan uslov, Jovan Petrović, HideMyAss\nPut naših mladih a uspešnih kolega je obično zanimljiv, a često i vrlo inspirativan, upravo zato što svedoči o tome da je sve moguće (u IT industriji, naravno). Ekipa ITSP u sastavu Miloš Đekić i Nemanja Čedomirović imala je izuzetnu priliku da razgovara sa sjajnim Jovanom Petrovićem, mladim momkom rodom iz Majdanpeka koji je velikom upornošću i uz mnogo truda postigao izuzetan uspeh radeći sa osnivačem poznatog VPN servisa – HideMyAss.\nJovanova priča je još jedno svedočanstvo i potvrda da je za uspeh neophodno biti preduzimljiv, proaktivan i gajiti inicijativu. Razgovor o tome podseća nas kako je danas lako stupiti u kontakt sa ljudima koji mogu izvršiti pozitivan uticaj na naš život, ako ne iz korena ga izmeniti, odnosno koliku moć nam pruža Internet. Takođe, inspiriše nas da prevaziđemo tehnološka i društvena ograničenja i krenemo put uspeha odmah i svime što imamo.\n« Iz Sidneja u Beograd srcem i iskustvom, Damir Ćuća\nInterview with Jurgen Appelo, keynote speaker at Agile Serbia Conference »


Urban BUG :: Magazin :: Urban Beatz :: Svemirko i Kezz u Dragstoru\nDatum održavanja: 20.12.2018\nSvemirko puni Dragstor ovog četvrtka\nHrvatski bend Svemirko nastupiće u klubu Dragstoru u četvrtak 20. decembra. Koncert je zakazan za 22H, a predgrupa će biti Kezz. Interesovanje za ovaj događaj je veliko pa savetujemo sve goste da dođu na vreme u Dragstor i izbegnu ogromnu gužvu koja se očekuje.\nJedan od najpopularnijih bendova u regionu predvodi Marko Vuković dok prateći sastav čine Antonio Bošnjak, Marin Tandara, Branimir Blažević i Bojan Bojko. Sanjivi i nostalgični indie zvuk, kao i sjajna svirka, Svemirkov pop ističu u prvi plan pred ljubitelje alternativnog talasa ovog žanra.\nSa dva veroma dobro prihvaćena albuma iza sebe, debijem „Vanilija" i drugim „Tunguzija", Svemirkov repertoar obećava koncert pun hitova i bogatih melodija.\nKao predgrupa će nastupiti Kezz koja je debi album objavila prošle godine za Mascom Records. Njen muzički izraz je prepoznatljiv po jedinstvenoj kombinaciji modernog, elektroakustičnog zvuka i stilizovanog pevanja inspirisanog izvornom muzikom Balkana, ali i po veoma emotivnoj interpretaciji i jakoj energiji.\nKarte za ovaj događaj možete da kupite na svim prodajnim mestima Eventima i onlajn po ceni od 600 RSD.\nDođite na vreme na koncert, očekuje se neponovljiva gužva\nPoslednji vikend u 2018. u Dragstoru\nNovogodišnji parti u Dragstoru na tri bine sa Phase Fatale-om, JASSS i Red Light Radio ekipom


CCC je najveći proizvođač obuće i najbrže rastuća kompanije iz te oblasti u Evropi. Nakon što je stekla snažnu lidersku poziciju na tržištu Poljske, u 2011 godine svoju ekspanziju započinje i u ostalim zemljama Evrope. Danas, firma CCC je prisutna u 17 zemalja sa preko 1000 maloprodajnih objekata i zapošljava preko 15.000 ljudi.\nNa tržištu Srbije CCC je prisutan od 2016. godine. Svoju ponudu smo predstavili kupcima Srbije u 14 maloprodajnih objekata od koji su četiri u Beogradu, jedan u Lazarevcu, Valjevu, Nišu, Vršcu, Požarevcu, Kragujevcu, Kruševcu, Sremskoj Mitrovici i dve u Novom Sadu.\nRadi širenja prodajne mreže na teritoriji Republike Srbije u potrazi smo za osobama koje žele da ulože u svoj i razvoj kompanije, koji žele da podele sa kompanijom svoje ideje, energiju i entuzijazam, koji žele da napreduju zajedno sa kompanijom.\nProfesionalni odnos sa kupcima\nIzrada dokumenata vezanih za prodaju\nBriga o higijeni i čistoći robe i prodajnog prostora\nKomunikativnost, organizovanost i odgovornost


Renoviran Centar za kulturu u Bosilegradu uz podršku EU i Vlade Švajcarske – Info Centar Juga\nBosilegrad Jug Srbije Kultura Pčinjski okrug Vesti\nRenoviran Centar za kulturu u Bosilegradu uz podršku EU i Vlade Švajcarske\nSvečanim otvaranjem izložbe slikara Aleksandra Zaharijeva i nastupom hora „Bosilegradsko slavejče“ u Centru za kulturu „Bosilegrad“, obeležen je završetak prve faze renoviranja ovog objekta koju su sa 49.500 evra podržale Evropska unija (EU) i Vlada Švajcarske, preko razvojnog programa Evropski PROGRES. Radovi su podrazumevali sanaciju krova i oštećenja nastalih usled prokišnjavanja, kao i opremanje konferencijske sale potrebnim nameštajem i audio i video opremom.\n„Centar za kulturu je više od pet decenija središte svih kulturnih događaja u Bosilegradu, mesto gde se mladi okupljaju u likovnoj, dramskoj, folklornoj i muzičkoj sekciji. U okviru Centra nalazi se i bioskop, Narodna biblioteka „Hristo Botev“, kao i Centar za socijalni rad, što dodatno uvećava značaj renoviranja i opremanja ovog objekta”, rekao je predsednik opštine Bosilegrad Vladimir Zaharijev. Predsednik opštine je dodao da je lokalna samouprava učestvovala u realizaciji projekta sa 6.750 evra, i zavhalio se donatorima na podršci koju pružaju negovanju kulture i kulturnih različitosti.\nKako je Marko Vujačić, nacionalni menadžer programa Evropski PROGRES rekao realizacijom ovog projekta unapređeni su uslovi za rad u Centru za kulturu, ali je otvorena i mogućnost za dalja ulaganja.\n„Drago mi je što mladi u Bosilegradu sada imaju još bolje uslove da razvijaju svoje talente i što će projekat doprineti da opština nastavi uspešno da neguje kulturnu tradiciju ovog kraja i promoviše multikulturalnost”, naveo je Marko Vujačić, ističući zadovoljstvo što donatori programa godinama unazad pružaju podršku organizaciji Međunarodnog folklornog festivala „Bosilegradsko Kraište peva i igra“ i tako doprinose kulturnom razvoju opštine.\nVujačić je takođe dodao da je ovo jedan od 19 lokalnih infrastrukturnih projekata čiju su realizaciju podržale Evropska unija i Vlada Švajcarske, a koji će imati direktan pozitivan uticaj na živote ljudi u 19 opština na jugoistoku i jugozapadu Srbije.\nOvi projekti, vredni preko 2,3 miliona evra, će doprineti društvenom i ekonomskom razvoju i obezbediti stanovništvu bolje uslove rada u školama, kulturnim i sportskim institucijama, unapređene sistema vodosnabdevanja i poboljšan kvalitet i dostupnost zdravstvenih i socijalnih usluga.\nU četvrtak bez struje u Lebanu …\n53 godine Brige o vašim i našim roditeljima\nU subotu izmena režima saobraćaja zbog „Leskovačkog maratona“\nHronika Vesti Vladičin Han Vranje\nSurduličanin tukao majku i naneo joj povrede\nČetiri nova automobila za Gradsku upravu Grada Leskovca\nZBOGOM LEGENDO! Preminuo poznati muzičar Maki Karanfilović\nPonovljeni izbori – Izlaznost do zatvaranja biračkih mesta


Odgovor Bijele kuće -Sud uzurpirao vlast – Balkan Breaking News\nby Trepet Istine - 12/02/2017 0\nSavjetnik Bijele kuće Stiven Miler oštro je kritikovao federalni Apelacioni sud koji je blokirao izvršnu uredbu predsjednika Donalda Trampa o imigraciji.\nOn je odluku suda nazvao “uzurpiranjem vlasti”.\n“Ovlašćenja predsjednika su ovdje izvan svake sumnje”, rekao je Miler gostujući na televiziji “Foks njuz”, istakavši da “u SAD sudstvo nema prevlast”, prenosi Rojters.\nKritikujući Apelacioni sud za Deveti okrug zbog toga što je blokirao Trampovu uredbu, zvaničnik Bijele kuće je rekao da taj sud ima dugogodišnju istoriju poništenih odluka.\nTramp razmatra mogućnost da izda novu izvršnu uredbu o zabrani građanima iz pojedinih zemalja da uđu u SAD, nakon što je federalni Apelacioni sud donio odluku o daljoj suspenziji njegove zabrane za ulazak državljanima sedam mahom muslimanskih zemalja.\nTramp je najavio mogućnost da izda “novu uredbu” već u ponedjeljak ili utorak, ne precizirajući o kakvoj vrsti zabrane putovanja bi moglo da bude riječi.\nŠef osoblja Bijele kuće Rajns Pribus rekao je novinarima u petak da ostaje mogućnost da slučaj bude iznijet i pred Vrhovni sud.\nTramp je krajem januara uredbom, koju je nazvao nacionalnom bezbjednosnom mjerom za sprečavanje napada islamskih ekstremista, pokušao da zabrani ulazak državljana Irana, Iraka, Libije, Somalije, Sudana, Jemena i Sirije na 90 dana, a ulazak izbjeglica iz Sirije na neodređeni vremenski period.\nPredsjednik Donald Tramp izjavio je da su hapšenja stotina migranata bez dokumenata širom SAD prošle nedjelje izvedena u skladu sa obećanjem koje je dao tokom predizborne kampanje da će iz zemlje ukloniti “ilegalne kriminalce”.\n“Mjerama protiv ilegalnih kriminalaca samo ispunjavam obećanje koje sam dao tokom kampanje. Članove gangova, narkodilere i ostale sklanjamo odavde!”, poručio je Tramp na Tviteru, prenosi AFP.\nFederalna imigraciona i carinska policija uhapsila je tokom, kako je navela, “rutinskih operacija”, pojedince bez dokumenata koji žive u Atlanti, Ostinu, Čikagu, Los Anđelesu, Njujorku i drugim gradovima.\nRacije su uslijedile nakon što je Tramp 25. januara donio izvršnu uredbu o deportovanju pojedinaca bez dokumenata koji su osuđeni ili “optuženi za kriminalni prestup”.\nTokom predizborne predsjedničke kampanje, Tramp je obećao da će deportovati čak tri miliona imigranata s kriminalnom prošlošću i izgraditi zid duž granice s Meksikom, podsjeća francuska agencija.\nVučić da podnese ostavku ako se kandiduje\nŠTA SE OVO DEŠAVA? : Vojska i policija Srbije na granici, ruski obavještajci locirani na Kosovu !


srbijasport.net - Predrag Ciganović RUR - Vesti\n18.10.2021 13:28 Predrag Ciganović RUR\nDeseti International Dota 2 šampion je Team Spirit, koji je suprotno svim očekivanjima pobedio favorite PSG.LGD sa rezultatom 3:2, osvojio novčanu nagradu od 18.208.300$, i podigao Aegis of Champions. Kakav tim! Došli smo do vrhunca profesionalne Dote 2, do velikog finala najvećeg spektakla u istoriji esports turnira – The International. 18 najboljih ekipa sveta susreli su se u Nacionalnoj...\n12.10.2021 17:08 Predrag Ciganović RUR\nPolako se bližimo početku Svetskog IeSF Šampionata, zbog čega su se ovog vikenda finalizirale sve regionalne kvalifikacije, pa sada konačno imamo punu listu zemalja koje će se takmičiti na prestižnom CS:GO turniru! Pošto se radi o Svetskom šampionatu, IeSF okuplja reprezentacije iz celog sveta, što je prava retkost za esport, zbog čega ovaj turnir sa sobom nosu poseban prestiž. Takmičiće se...\n12.10.2021 17:06 Predrag Ciganović RUR\nSteelSeries nastavlja da pomera granice kvaliteta sa Apex 3 TKL tastaturom, koja je specifično dizajnirana za gejmere i profesionalne esportiste. SteelSeries je proširio svoju kolekciju sa Apex 3 TenKeyLess (TKL) tastaturom. Pored nečujnih tastera i vrhunskog strukturnog kvaliteta, Apex 3 TKL poseduje i vodootpornu zaštitu. Tu je i Brilliant PrismSync Lighting osvetljenje sa 16,8 miliona...\n07.10.2021 09:34 Predrag Ciganović RUR\nSrpska CS:GO reprezentacija je u odlučujućem meču savladala Izrael sa 2-1, čime je obezbedila plasman na IeSF Svetski šampionat, koji će se krajem godine održati u Izraelu! Nakon uspešno odrađene grupne faze u kojoj smo zauzeli prvo mestu, usledio je četvrtfinalni okršaj sa Mađarskom. Naši momci su u tom duelu odigrali gotovo bez greške, da bi se u odlučujućem meču sastali sa Izraelom, koji...\n01.10.2021 18:32 Predrag Ciganović RUR\nSrpski Tekken 7 reprezentativac, Vlada ”Cold Heart” Stanković, je sinoć preko regionalnog takmičenja obezbedio plasman na IeSF Svetski šampionat, koji će se krajem godine održati u Izraelu! Na regionalnom Tekken 7 turniru takmičilo se 12 igrača, koji su bili podeljeni u četiri jednake grupe. Naš predstavnik se našao u grupi A, zajedno sa reprezentativcima Bosne i Hercegovine, Turske i...\n30.09.2021 18:18 Predrag Ciganović RUR\nSrpska CS:GO reprezentacija je nakon pobede nad Estonijom u prvom kolu uspela da napravi još jedan veliki korak ka četvrtfinalu, pošto su sinoć ubedljivo savladali Tursku sa 2-0! Za razliku od prvog dana, gde su naši momci dosta sporije otvorili meč, sinoć su već u startu preuzeli kontrolu. Prvo se igrao Inferno, gde su već u prvom poluvremenu napravili došli do prednosti od 12-3. Iako je...\n30.09.2021 18:16 Predrag Ciganović RUR\nEA Sports je pred početak nove takmičarske sezone u okviru FIFA Global Series uvrstio Srbiju i Bosnu i Hercegovinu na listu Global Series zemalja koje imaju pravo takmičenja. Lepa vest koja je obradovala sve ljubitelje ove fudbalske simulacije osvanula je juče na zvaničnom sajtu EA Sports. FIFA Ultimate Team igrači sa prostora Srbije i Bosne i Hercegovine od sada će moći da prijavljuju svoju...\n30.09.2021 18:14 Predrag Ciganović RUR\nSteelSeries od danas ne sponzoriše samo vrhunske Dota 2 ekipe kao što su OG i T1, već i najveći esports turnir na svetu – The International Dota 2 šampionat. Kao zvanični brend The International Dota 2 šampionata, SteelSeries će svim igračima obezbediti svoju renomiranu kolekciju miševa, tastatura, slušalica i ostale opreme. Za sve posetioce i navijače, SteelSeries će biti na licu mesta u...\n29.09.2021 13:26 Predrag Ciganović RUR\nSrpski Tekken 7 reprezentativac, Vlada ”Cold Heart” Stanković je grupnu fazu regionalnog IeSF takmičenja odradio bez greške, pa je sa tri pobede iz isto toliko mečeva obezbedio prvo mesto grupu i plasman u drugu fazu! Na regionalnom Tekken 7 turniru takmičilo se 12 igrača, koji su podeljeni u četiri jednake grupe. Naš predstavnik se našao u grupi A, zajedno sa reprezentativcima Bosne i...\n21.09.2021 13:24 Predrag Ciganović RUR\nSteelSeries danas predstavlja ekskluzivnu Ghost kolekciju – moderno, raznobojno izdanje poznatog Aerox 3 Wireless bežičnog miša i Apex 7 TenKeyLess (TKL) tastature, sa prelepim RGB osvetljenjem. Velika prednost SteelSeries Ghost kolekcije je što zadržava sve kvalitete renomiranog Aerox 3 bežičnog miša i Apex 7 tastature, a pruža potpuno novo iskustvo sa svojim unikatnim izgledom. Ghost...\n17:55 PLS: Derbi se igra u Makiškoj šumi, neizvesno na "Hesni", "grafosi" bliži pobedi u derbiju...\n17:03 Lazetić: Moramo da pokažemo veću kompaktnost i bolju timsku igru\n16:17 TSC u nedelju dočekuje Partizan\n15:42 Kompletni kraj Nišave\n15:30 Radnički spreman za derbi sa Šapcem\n14:53 Dečko koji obećava: Nenad Knežević (14), strelac iz Pećinaca\n14:01 Trener Žarko Todorović preporodio Mačvu 1929


Mihajlović: Katastar će biti potpuno elektronski - Radio televizija Pančevo\n19. februara 2020. 0484\n“Uvek možemo brže i bolje”, rekla je ministarka Mihajlović Tanjugu. “Što se tiče ozakonjenja, moramo biti mnogo brži i moraćemo mnogo više da radimo s jedinicama lokalnih samouprava jer čini mi se da je gradovima i opštinama potebna pomoć, budući da oni realizuju taj zakon”, dodala je Zorana Mihajlović.\nU novom izdanju „Sive knjige” NALED je, između ostalog, predložio resornom ministarstvu da pojednostavi proceduru ozakonjenja objekata, kao i da se uredi oblast dostave rešenja Katastra putem poštanskog operatera…\nNALED predlaže i da se organima nadležnim za ozakonjenje uvede mesečna norma u postupcima ozakonjenja, i rok od pet godina propisan za okončanje ozakonjenja. Računicom se došlo do podatka da bi na republičkom nivou trebalo mesečno ozakoniti više od 33.000 objekata, od kojih je polovina stambenih, da bi se posao obavio u zacrtanim rokovima.NALED je u svojoj 12. „Sivoj knjizi” dao i preporuku da se uredi oblast dostave rešenja Katastra putem poštanskog operatera.\nNALED ističe da usled toga po evidencijama RGZ-a više od 90 odsto rešenja ne uspevaju da budu uručena te se vraćaju direktno RGZ-u (da bi ih istakli na internet strani i oglasnoj tabli), što dodatno opterećuje kapacitete RGZ-a. Ističu i da stranke tako stiču utisak da Katastar ne ispunjava propisane rokove, a takođe se usled toga ne uplaćuju ni propisane takse pa se time smanjuje prihod buyeta. U toj alijansi predlažu da se dostava rešenja uredi tako da stranka može u roku od 15 dana da ga preuzme iz pošte, a da se tek po isteku tog roka pošiljka vrati RGZ-u.\nIzmena u režimu saobraćaja autobusa ATP-a zbog Slaninijade


Poziv za volontiranje na 13. Međunarodnoj studentskoj nedelji u Beogradu - Portal Mladi\nHome Aktuelno Poziv za volontiranje na 13. Međunarodnoj studentskoj nedelji u Beogradu\nPoziv za volontiranje na 13. Međunarodnoj studentskoj nedelji u Beogradu\nVeć dvanaest godina unazad, svakog leta srpska prestonica željno očekuje preko 150 studenata iz svih delova sveta! Kako bi im na što bolji način predstavili Srbiju, potrebna nam je pomoć mladih aktivista.\nMeđunarodna studentska nedelja u Beogradu će se ove godine održati od 14. do 22. jula pod sloganom Budućnost zove, a domaći i strani učesnici će imati priliku da uživaju u raznovrsnim manifestacijama zabavno-edukativnog karaktera.\nPozivamo sve zainteresovane mlade da učestvuju u organizaciji najvećeg studentskog festivala u Jugoistočnoj Evropi!\nVolonteri na festivalu će dobiti mogućnost da steknu raznovrsna korisna iskustva poput veština organizovanja i upravljanja događajima, druženja sa vršnjacima iz čitavog sveta i upoznavanja njihovih kultura. Obzirom na to da je projekat internacionalnog karaktera, zvanični jezik festivala je engleski.\nVolonterski sektori na festivalu su:\nGroup guide volonteri/ke, koji će koordinisati grupama učesnika prilikom održavanja različitih manifestacija, a samim tim će biti u stalnoj, neposrednoj komunikaciji sa njima.\n2.Info&host volonteri/ke, koji će biti na raspolaganju učesnicima prilikom dolaska, smeštaja i upoznavanja sa osnovnim informacijama tokom festivala.\n3.Sektor logistika, koji predstavlja jednu od najbitnijih preduslova za uspešno funkcionisanje festivala.\nMedia volonteri/ke – video/foto, koji su zaduženi da zabeleže sve lepe trenutke u toku festivala i pretvore ih u uspomene.\nUSLOVI ZA VOLONTIRANJE :\n– Osobe starosti između 18 i 30 godina sa mestom boravka u Beogradu;\n– Poznavanje engleskog jezika;\n*U slučaju da se prijavljujete za medija volontere/ke, od vas očekujemo da fotografišete/snimate sve događaje tokom festivala, zbog čega je poželjno poznavanje rada u Photoshop-u ili nekom sličnom programu za obradu fotografija i montiranje videa. Media sektor tradicionalno najviše sarađuje sa PR timom, budući da im upravo oni obezbeđuju deo materijala za saopštenja, sajt i sve društvene mreže. Voleli bismo da vidimo i vaš dosadašnji rad, te očekujemo vaš portolio prilikom prijavljivanja.\nPrijavni formular nalazi se na sajtu http://iswib.org/index.php\nRok za prijavljivanje volontera je 17. maj, 00:59\nViše informacija o prijavljivanju, volontiranju i festivalu možete pronaći na zvaničnom sajtu http://iswib.org/index.php kao i na facebook stranici https://www.facebook.com/iswib/\nPrevious articleSpeed Date predstavnika omladinskih organizacija i organizacija za mlade\nNext articleStiže film o istorijskom koncertu grupe The Cure pred 65.000 fanova u Hajd parku!


Bajden je budala niske inteligencije i imbecil lišen kvaliteta ljudskog bića – Volim Podgoricu\nHome / NOVOSTI / Bajden je budala niske inteligencije i imbecil lišen kvaliteta ljudskog bića\nBajden je budala niske inteligencije i imbecil lišen kvaliteta ljudskog bića\nSjeverna Koreja je nekadašnjeg američkog potpredsjednika Džoa Bajdena danas nazvala “budalom niske inteligencije” i “imbecilom lišenim osnovnih kvaliteta ljudskog bića” nakon što je kandidat za predsjednika SAD sjevernokorejskog lidera Kim Džong Una u govoru označio kao tiranina.\nDržavna agencija KCNA je saopštila da je Bajden uvrijedio državni vrh Sjeverne Koreje i učinio “nedopustivu i ozbiljnu politički motivisanu provokaciju”.\nBajden je na otvaranju kampanje u Filadelfiji u subotu optužio predsjednika SAD Donalda Trampa da se zbližava s “diktatorima i tiranima” poput Kima i ruskog predsjednika Vladimira Putina.\n“Ono što je izgovorio je samo sofizam imbecila lišenog osnovnih kvaliteta ljudskog bića, a kamoli političara. Neprestano se priča o njegovoj kandidaturi kojoj ne treba da se nada jer je budala niske inteligencije”, navela je sjevernokorejska agencija.\nDodaje se i da je to što Bajden “hvali samog sebe kao najpopularnijeg predsjedničkog kandidata dovoljno da nasmije mačku”.\nNorth Korea issues wave of insults at Joe Biden after the U.S. presidential hopeful called Kim Jong Un a tyrant in weekend speech. https://t.co/am5JgCVd1m\nSjeverna Koreja je tokom proteklih godina često grubo vrijeđala američke i južnokorejske političare zbog navodnih uvreda na račun državnog vrha ili neprijateljskih diplomatskih i vojnih poteza. Tako je na primjer nekadašnji predsjednik SAD Barak Obama bio nazvan “majmunom” a nekadašnja južnokorejska predsjednica Park Geun-hje “prostitutkom”.\nU vrijeme velikih napetosti zbog sjevernokorejskih raketnih proba 2017. godine, Kim Džong Un je Trampa nazvao “mentalno poremećenim senilnim Amerikancem”, nakon što je ovaj izjavio da bi SAD “potpuno uništile Sjevernu Koreju” ako bi bile primorane da brane sebe ili svoje saveznike.\nIZBJEGAVAJTE IH: Ovi horoskopski znakovi nisu za vas, LJUBAV sa njima je NEMOGUĆA - https://t.co/GA46aLhsQf https://t.co/wYFM0X8sBe48 minuta ago


Šta Čukaričkom treba da bi igrao dobar fudbal? Veselinović objasnio - Sportske.net\nŠta Čukaričkom treba da bi igrao dobar fudbal? Veselinović objasnio\nTrener Čukaričkog Aleksandar Veselinović čestitao je svojim fudbalerima na današnjoj pobedi nad Spartakom, kao i svim ostalim akterima, uključujući protivnika i sudije, na dobroj utakmici.\nKonačno - ''Čuka'' zablistala punim sjajem!Rajković ili Dmitrović, ko će čuvati mrežu Srbije u baražu, ko je pravo rešenje protiv Halanda?Meč Norveška - Srbija pod sve većim znakom pitanjaTermini Lige nacija, Srbija otvara protiv Rusije!Mađari očajni: "Težu grupu nismo mogli da zamislimo, protiv Srbije autsajderi!"\nČukarički je na svom stadionu na Banovom brdu sa 4:1 pobedio Spartak iz Subotice u prvoj utakmici 25. kola Super lige Srbije.\n"Čestitam pre svega svim akterima, sastale su se dve ekipe koje su opredeljene da igraju ofanzivno i ovo je dobro za srpski fudbal. Izuzetno fer ponašanje svih aktera, izvanredno, tu mislim i na sudije.\nKada imate sve uslove za dobru utakmicu, onda Čukarički igra dobar fudbal.\nZa vreme utakmice u Lučanima nismo bili bitni ni igrači ni ja. Danas su svi bili na visokom nivou i čestitam svim akterima", rekao je Veselinović za televiziju Arena posle utakmice.\n"Igrali smo dobro kao i protiv Voždovca i Mladosti u Lučanima. Čukarički igra dobar fudbal, treba ovako da nastavimo i što zavisi od nas da pokazujemo na terenu, a drugi ljudi da ocenjuju", kazao je Veselinović.\nUpitan je za dobru igru Veljka Birmančevića, a trener kluba iz Beograda je naveo da je bitan samo kolektiv.\n"Samo kolektiv, to je grupa, i sve što proizilazi, proizilazi iz dobre grupe. Birmačnević je biser srpskog fudbala, ali ima tu pet mladih reprezentativaca i još igrača koji kucaju na vrata. Siguran sam da će za četiri ili pet godina biti četiri-pet reprezentativaca koje je Čukarički iznedrio", kazao je Veselinović.\nTrener Spartaka Vladimir Gaćinović je bio vidno nezadovoljan.\n"Prvo poluvreme smo jako slabo trčali, igrali smo ispod svakog nivoa. Ne mogu da kažem da smo bili demotivisani, ali tako je izgledala ekipa. To nije naš manir. To je usmerilo dalji tok utakmice, teško je posle 0:3 vratiti se posle", kazao je Gaćinović.\nOn je naveo da je Čukarički postao tradicionalno neugodan rival za njegov tim i da je ekipa sa Banovog brda zasluženo pobedila.\n"Mi smo mlada ekipa koja mora da ima oscilacija. Imamo 36 bodova, ali se nećemo zadovoljiti time, idemo dalje", naveo je trener subotičkog kluba.\nČukarički ima 46 bodova i četvrti je na tabeli srpskog prvenstva, dok je Spartak sa 36 na sedmom mestu.


Otvoreni pregovori o učlanjenju Srbije u EU | Evropa | DW | 21.01.2014\nOtvoreni pregovori o učlanjenju Srbije u EU\nZvaničan početak pregovora o članstvu Srbije u EU predstavlja prekretnicu za odnose Beograda i Brisela, početak završne, ali i zahtjevne i duge dionice evropskog puta.\n„Istorijski dan za Srbiju“, „Novo poglavlje u odnosima Srbije i EU“, „Početak zahtjevnog transformacionog procesa za srpsku državu i narod“. Ovo su bile najčešće izgovarana rečenice tokom prve Međuvladine konferencije Srbije i EU, održane u Briselu 21.01. kojom su i simbolično otvoreni pregovori Srbiji o članstvu u EU:\n„Otvaranje ove procedure predstavlja veliko zadovoljstvo za sve zemlje, članice EU, a posebno Grčku, koja trenutno predsjedava Unijom. U pitanju je novo poglavlje za srpski narod, ali i istorijski trenutak za nas i prekretnicu u već bliskim odnosima Srbije i EU“, izjavio je šef diplomatije Grčke, Evangelos Venizelos, koji je predsjedavao konferencijom.\nPored pohvala, Beograd je povodom zvaničnog otvaranja pregovora o pridruživanju EU u Briselu dobio i riječi ohrabrenja za nastavak puta za koji se svi slažu da će biti naporan i pun izazova.\n„Na prvom mjestu Beograd će morati da ostane potpuno opredjeljen normalizaciji odnosa sa Prištinom i nastavku primjene svih dogovora iz dijaloga. Sa druge strane, reforme moraju biti finalizovane i nastavljeno usklađivanje sa evropskim kriterijumima“, poručio je komesar za proširenje EU, Štefan File.\nBeogradu tek predstoji posao sa Briselom\nI dok analitičari naglašavaju da “pregovori” u ovom procesu zapravo znače “prihvatanje evropskih pravila”, File napominje da pregovori o članstvu predstavljaju „transformativni proces koji će uticati na srpsko društvo i ekonomiju“. Istovremeno evropski zvaničnici poručuju da Beogradu tek sad predstoji „prava interakcija sa Briselom“, koja bi, u konačnom ishodu, trebalo da, kroz reforme u oblasti vladavine prava, ali i nove investicije, napravi značajan boljitak u svakodnevnom životu građana Srbije.\n“U istorijskom smislu ovo je najvažniji događaj za Srbiju nakon Drugog svjetskog rata. Ovaj događaj, u strateškom smislu određuje dalji put Srbije. Određuje vrijednosti kojima Srbija teži i kvalitet društva za koji se zalažemo“, izjavio je premijer Srbije, Ivica Dačić.\nSrbiji su početak pristupnih pregovora čestitali i predsjednik Evropske komisje, Žoze Manuel Barozo i predsjednik Odbora za Jugoistočnu Evropu u EP, Eduard Kukan, naglasivši da je u pitanju nagrada za uloženi napor i učinjeni napredak u prethodnim godinama.\nMože li Srbija biti 29 članica EU?\nU Briselu naglašavaju da će Evropska komisija sa Srbijom u godini pred nama i dalje raditi na procesu skrininga svih oblasti u državi, dok bi, u najboljem scenariju, prva poglavlja pregovora mogla biti otvorena u drugoj polovini 2014. godine. I premijer, Ivica Dačić i prvi potpredsjednik Vlade Srbije, Aleksandar Vučić, u Briselu su izrazili nadu u „brz i kvalitetan“ nastavak evropskog puta, naglasivši da je cilj Srbije da 2018. godine bude spremna za članstvo u EU. “Onda je na vama . Zavisiće od politike i klime u EU hoćete li moći da prihvatite Srbiju 2020.godine ( kao punopravnog člana) ili nećete“, poručio je Vučić zemljama članicama EU.\nPremijer Srbije Ivica Dačić i šef diplomatije Grčke, koja predsjedava EU, Evangelos Venizelos\nU Briselu pak, u zvaničnom video materijalu koji je Evropska komisija objavila kao propratni materijal početka pregovora sa Srbijom, napominje se da ulazak u pregovore o članstvu ne predstavlja „automatski i ulazak u EU“, već da će usvajanje i primjena evropskih kriterijuma u Srbiji biti predmet monitoringa i izvještaja Evropske komisije. Na kraju pregovora, sve zemlje članice EU će morati pojedinačno da se izjasne o prihvatanju Srbije kao punopravne članice porodice evropskih zemalja.\nTagovi Srbija i EU, početak pregovora Srbije sa EU


Očekivano, niko nije dao 9,5 miliona za Fabriku šećera u Bijeljini | Agroportal.ba\nLicitacija na kojoj je bijeljinska “Šećerana”, koja je u stečaju već četiri godine, ponuđena za 9,5 miliona maraka nije uspjela jer niko nije bio spreman da ponudi traženu cifru za Fabriku šećera, kazao je Faik Muhić, predstavnik većinskog broja povjerilaca “Šećerane”.\nNova licitacija za 9 miliona\nOstaje da se raspiše nova licitacija, ovaj put na devet miliona maraka odlukom Skupštine, a kada će ona biti raspisana, teško je reći zbog činjenice da je došlo do smjene stečajnog upravnika. Imajući u vidu da je smijenjen stečajni upravnik, izvjesno je da će morati biti izvršena primopredaja između starog i novog stečajnog upravnika, da bi bila raspisana nova licitacija, pojasnio je Muhić, te ocijenio da bi primopredaja mogla trajati najmanje mjesec dana.\nKako je dodao, donesena je odluka da se licitacija za prodaju “Šećerane” rapisuje svakih 15 dana, gdje bi se cijena, u slučaju da se Fabrika šećera ne proda, sa svakim novim oglasom smanjivala za 500.000 KM.\nNovi stečajni upravnik\nMatić je bio stečajni upravnik “Šećerane” od novembra 2011. godine, a grupa povjerilaca je njegovo razrješenje zatražila još u aprilu ove godine. I dok je u rješenju bijeljinskog Privrednog suda, prema pisanju pojedinih medija, navedeno da je Matić smijenjen zbog niza nezakonitih radnji, on je Višem privrednom sudu Banjaluka uložio žalbu u kojoj tvrdi da je sudija koji ga je smijenio postupio proizvoljno ne utvrđujući činjenično stanje.\nOdbačena ponuda “Pavgorda”\nKako su “Nezavisne” ranije pisale, Skupština povjerilaca početkom novembra nije prihvatila ponudu “Pavgorda” iz Foče da kupi bijeljinsku “Šećeranu” za pet miliona maraka, te su tada naglasili da Fabriku šećera neće dati ispod sedam miliona KM. Kako je tada rečeno, Skupština je donijela odluku da stečaj traje već dugo i da bi trebalo ubrzati prodaju ove fabrike i okončati je u kraćem roku, te da će se fabrika i dalje prodavati kao tehnološka cjelina, licitiranjem cjelokupne imovine, samo što će se taj postupak sada pokušati ubrzati.\nS druge strane, Nebojša Matić, tadašnji stečajni upravnik “Šećerane”, tada je kazao da je ponuda “Pavgorda” bila izuzetno kvalitetna.\nDa je prihvaćena njihova ponuda, ubrzo bi bilo pet miliona na računu, rekao je u to vrijeme Matić, te dodao da potraživanja Ministarstva finansija RS i Poreske uprave RS iznose 1.300.000 KM i da će biti namireni u cijelosti kada dođe do prodaje “Šećerane”.\nOdbor povjerilaca bijeljinske “Šećerane ranije je usvojio i više zaključaka, između ostalog da Skupština povjerilaca razmatra ponude pristigle za kupovinu te fabrike od strane fočanske firme “Pavgord” i od bankara iz Kine srpskog porijekla Dragana Guru Đuragina.\nSkupština nije saglasna\nOdbor povjerilaca zaključio je da se, ako Skupština ne prihvati nijednu od dvije ponude, ide u prodaju imovine “Šećerane”, za šta su predložena četiri načina. Kako je tada rekao Matić, Đuragin je ponudio za imovinu “Šećerane” sedam miliona KM, ali nije uplatio 700.000 KM do kraja oktobra kako je obećao, te da je “Pavgord” ponudio pet miliona i uplatio depozit od 100.000 KM.\nNajstarije poljoprivredno dobro u Sarajevu nastalo je 1893. godine


Kontroverzna reforma penzionog sistema, koju je predložio predsednik Emanuel Makron razbesnela je zaposlene u kompaniji koja upravlja francuskom železnicom kojima su se u štrajku pridružili i obrazovni radnici, zaposleni u zdravstvu i studenti.\nSindikati su pozvali na štrajk na neodređeno vreme koji bi mogao da izazove blokadu u državi - a takva situacija predstavlja veliki izazov za francusku vladu. Ukoliko ishod bude uspešan, predsednik Makron će možda biti prinuđen da odustane od novog zakona u penzijama.\nOno što liči na generalni štrajk moglo bi da ostavi posledice i na globalnom nivou.\nFrancuski predsednik je poslednjih dana bio u središtu pažnje zbog Samita NATO u Londonu, gde se sukobio s američkim predsednikom Donaldom Trampom tokom konferencije za štampu nabijene negativnim emocijama.\nNekoliko sati ranije, Sjedinjene Države najavile su uvođenje poreza na sve francuske proizvode, nakon što je Francuska najavila uvođenje digitalnih taksi, koje bi direktno pogodile američke tehnološke gigante, kao što su Fejsbuk, Gugl i Amazon.\n- Ukoliko bi se štrajk završio veoma uspešno, to bi podrilo Makronovo liderstvo na međunarodnom planu, ali ako se ne završi dobro po sindikate, ili ako ne izdrže dovoljno dugo, mogao bi još više da ojača - kaže za "Juronjuz" Mišel Vjevjorka, sociolog i predsednik Fondacije “Maison des Sciences de l’Homme” za “Juronjuz”.\nMakron je težio da bude predsednik koji neće biti “ni levičar, ni desničar”, ali ga u međuvremenu doživljavaju kao “predsednika bogatih”, kaže stručnjak, ističući da je njegov ugled kao lidera ozbiljno narušen.\nFrancusko društvo je suočeno s krizom demokratije, jer tradicionalne institucije i sistemi za posredovanje između naroda i države ne funkcionišu kako treba.\n- Narod je ranije protestovao protiv “gazdi”, šefova kompanije ili industrija, a sada protestuju protiv države, a u Francuskoj je država veoma moćna - kaže Vjevjorka.\nZbog toga nije isključeno da se i “žuti prsluci” narednih dana pridruže demonstrantima, iako taj pokret nikada nije javno podržao zahteve javnih radnika.\nFrancuska, međutim, nije izuzetak. Poslednjih meseci, nemiri vladaju širom sveta. Čile, Liban, Španija, Bolivija, Kolumbija, Indija i Hongkong takođe su suočeni s organizovanim protestima. Ono što je većini zajedničko jesu zahtevi za većom demokratijom, odnosno novim vidovima učešća u državnim procesima.\n- Vidimo da veza između vlasti i naroda ne funkcioniše kao nekada, a isto važi i za tradicionalne političke partije, parlamente i predstavničke sisteme. Ljudi traže promenu koja će omogućiti neposredno učešće u demokratiji, kao što su, na primer, referendumi - kaže Vjevjorka.\nPojedini pokreti su odvojeni od nacionalizma, kulturnog identiteta i ideologija i zahtevaju isključivo promene socijalne prirode.\n- Narod koji će učestvovati u štrajku ne razmišlja na globalnom ili evropskom nivou. Jedino što žele jeste bilo kakva promena u socijalnom smislu - kaže Vjejvjorka.\nProtesti su skoro u potpunosti paralisali javni prevoz, a demonstracije u Parizu obeležili su sukobi pošto je policija ispalila suzavac na učesnike protesta. U Parizu policija je zadržala u pritvoru 87 osoba, navode zvaničnici, a prenosi Bi-Bi-Si.\nKako prenosi Rojters, desetine hiljada članova sindikata marširalo je centrom Pariza, a sukobi su izbili kada se grupa ljudi koja je nosila maske, obučena u crno, izdvojila i opustošila jednu autobusku stanicu u blizini Trga Republike, porazbijala prozore na radnjama i gađala policiju vatrometom.\nPolicija je potom ispalila suzavac, kažu očevici Rojtersa. Nedaleko odatle policija je upotrebila pendreke kako bi se odbranila od demonstranata obučenih u crno, koji su pojurili ka njoj.\nFrancuski list Mond dodaje, pozivajući se na AFP, da su protesti održani i u Marseji, Tuluzu, Bordu, Grenoblu i mnogim drugim gradovima u Francuskoj.\nPREOKRET Nakon što je doživeo najniži rejting ikada, Makronu RASTE PODRŠKA


Oliver Varhelji: “EU zahteva od Kosova nastavak dijaloga sa Srbijom” GracanicaOnline.Info\nOliver Varhelji: “EU zahteva od Kosova nastavak dijaloga sa Srbijom”\nEvropski komesar za proširenje i susedstvo Oliver Varhelji poručio je danas prištinskom premijeru Aljbinu Kurtiju da je potrebno\nEvropski komesar za proširenje i susedstvo Oliver Varhelji poručio je danas prištinskom premijeru Aljbinu Kurtiju da je potrebno da Kosovo što pre nastavi dijalog sa Srbijom, prenose mediji na albanskom.\nU pisanoj izjavi, komesar Evropske Unije je istakao da će Kosovo imatu svu podršku EU u reformi za jačanje vladavine zakona, kao i promociji društveno ekonomskog razvoja.\n„Pretvaranje evropske perspektive Kosova u stvarnost za sve građane, zahteva brz nastavak dijaloga između Kosova i Srbije, uz pomoć EU, kao i sveobuhvatne normalizacije odnosa sa Srbijom“, piše u Varheljijevom pismu koje su preneli prištinski mediji.\nVarhelji je takođe dodao da će Evropska Unija podržati Kosovo i u borbi protiv pandemije COVIDA-19.\nNakon pobede na parlamentarnim izborima Aljbin Kurti je više puta izjavljivao da dijalog sa Beogradom neće biti prioritet njegove Vlade, koja će se, kako je rekao, baviti pandemijom, pravdom i socijalnom zaštitom.\nTags: Aljbin Kurti EU zahteva od Kosova nastavak dijaloga Oliver Varhelji\nPrevious Vjosa Osmani sastala se sa bivšim predsednicima Kosova\nNext SB UN: Dijalog Beograda i Prištine osnova napretka obe strane\n5. decembra 2021., 17:29


Vozač u automobilu | Autoškola Fortuna Rijeka\nVozač u automobilu za svoju sigurnost mora koristiti sigurnosni pojas!\nOdmah nakon prekoračenja brzine, vozači su najčešće kažnjavani upravo zbog ovog prekršaja – nekorištenje sigurnosnih pojaseva.\nPosljedice nekorištenja sigurnosnog pojasa u vožnji doslovno čine razliku života i smrti, a rizik od ozljeđivanja povećavaju za oko 65%.\nUkoliko vozač ili osoba koja se prevozi u automobilu ne koriste sigurnosni pojas, pri izravnom sudaru ‘proletjeti’ će kroz vjetrobransko staklo, ili u vozačevom slučaju, nalet na upravljač kada lomovi grudnog koša i koljena postaju nezaobilazni, isto kao i udarac glavom u vjetrobransko staklo.\nVozač u automobilu odgovoran je za svoju sigurnost, kao i za sigurnost osoba koje prevozi, a jedan od postupaka kojim sigurnost može poboljšati jest da osobno koristi sigurnosni pojas te da se pobrine da i ostali u vozilu to čine.


Seniori Srbije četvrti na svetu !\nMuška seniorska reprezentacija Srbije zauzela je četvrto mesto na XIX SP 2018. u Torinu. SAD su večeras, u utakmici za treće mesto, pobedili Srbiju sa 3:1, po setovima 23:25, 25:17, 32:30 i 25:19, posle 127 minuta igre.\nUtakmicu u dvorani Pala Alpitur posmatralo je 12 011 gledalaca, a sudili su Paulo Tursi iz Brazila i Nasr Šaban iz Egipta.\nNisu uspeli izabranici Nikole Grbića da osvoje medalju na Svetskom prvenstvu, iako su imali prilike za to. Povela je Srbija u meču za bronzu sa 1:0 u setovima, a zatim uspela da stigne i prestigne veliku prednost Amerikanaca u trećem setu, ali neodstajao je taj završni udarac za vođstvo, koji bi sigurno doneo bolju igru u četvrtom setu. Ovako, SAD su slavile zasluženo, a najboljim odbojkašima Srbije se nema šta zameriti. Igrali su borbeno, srecem, požrtvovano, ali u ovom trenutku to nije bilo dovoljno za medalju.\nPosle izjednačene, ravnopravne borbe na početku meča, Srbija je povela sa 8:6, a SAD izjednačile na 10:10. Ponovo je Srbija stekla dva poena viška sredinom seta – 15:13, a zatim povela sa 17:14. Vodila je Srbija sa 19:16, ali su Amerikanci sa tri uzastopna poena poravnali na 19:19. Uzvratila je Srbija sa dva vezana poena za prednost od 21:19, pa potom i 24:22. Atanasijević je realizovao drugu set loptu za 25:23 i vođstvo Srbije od 1:0.\nPočetak seta je doneo ravnopravnu borbu, da bi SAD posle 5:5 povele sa 8:5, pa 10:6, 13:7 i 15:8. Vodili su Amerikanci u završnici sa 18:10 i 23:15, a set su dobili sa 25:17 i izjednačili na 1:1 u setovima.\nU trećem setu Srbija je povela sa 4:2, a Amerikanci preokrenuli na 5:4, pa potom poveli sa 9:5. Smanjila je Srbija na 10:9, pa izjednačila na 11:11, ali su Amerikanci odmah napravili seriju od 4:0 i poveli sa 15:11. Uzvratila je Srbija i to na pravi način, serijom od 5:0 za vođstvo od 16:15. Preokrenuli su Amerikanci na 17:16, a zatim poveli sa 19:17. Usledila su tri vezana poena Srbije za vođstvo od 20:19, pa zatim vođstvo SAD od 22:21. Posle vođstva SAD 23:22, Srbija je preokrenula rezultat i povela sa 24:23. Nije Srbija iskoristila tri set lopte, da bi potom Amerikanci realizovali svoju petu set loptu za 32:30 i vođstvo od 2:1 u setovima.\nSAD su u četvrtom setu povele sa 5:3, pa 7:5, a Srbija je izjednačila na 7:7, a zatim povela sa 10:9. Posle vođstva Srbije 11:10, Amerikanci su serijom 5:0 poveli sa 15:10. U nastavku je bilo 18:12 za SAD, pa 23:17, a na kraju 25: za pobedu SAD od 3:1 vrednu bronzane medalje.\nSeniori Srbije se iz Italije vraćaju sutra (ponedeljak, 1. oktobar) u 10.55 časova, letovima iz Torina preko Rima.\nBRAZIL – POLJSKA 21.15


Austrijanac Dithart pobednik skokova u Garmisu\nRadio Šumadinac > Forum > OPŠTI FORUMI > Sport > Austrijanac Dithart pobednik skokova u Garmisu\n02.01.2014 07:38 #1\n3 Sata 58 Minuta 51 Sekunde\nAustrijanac Dithart pobednik skokova u Garmišu\nGARMIŠPARTENKIRHEN - Austrijanac Tomas Dithart pobednik je takmičenja u ski skokovima u Garmišpartenkirhenu, drugoj etapi ovogodišnje serije "Četiri skakonice".\nDithart je ostvario dva najduža skoka - 149,8 i 146,3 metra.\nDrugi je bio njegov zemljak Tomas Morgenstern sa skokovima od 146,4 i 138,7 metara.\nDvostruki olimpijski šampion Švajcarac Simon Aman, koji je osvojio prvu skakaonicu ove sezone u Obersdorfu, zauzeo je treće mesto sa 137,9 i 140,6 metara.\nU generalnokm plasmanu vodi Dithart sa 593,4 boda, ispred Morgenšterna sa 581,9 i Amana sa 580,4.\nSvindal pobednik superveleslaloma u Lejk Luisu\nZadnji Post: 02.12.2013, 06:34\nSrbija kao pobednik grupe ide dalje\nZadnji Post: 19.11.2013, 08:14


Poketino zažalio, ispraviće grešku u januaru? - Sportske.net\nPoketino zažalio, ispraviće grešku u januaru?\nSviđa mu se šta je video u Mančesteru.\nJunajted pronašao defanzivca u Madridu?Pogba ne igra dobro i zna zbog čega je takoSkup i preokret protiv Njukasla, znate li koliko Junajted košta Marsijalov gol?Juventus protiv Barselone - utakmice van terena, otvorena četiri "fronta"!Ni Ronaldo, ni Mesi - Pogba ima svoje favorite za Zlatnu loptu!\nMaurisio Poketino je ovog leta bio u vestima kao čovek koji nije potrošio ni funtu u zadnjem prelaznom roku, ali od januara stvari se menjaju.\nPrvi koji je na meti jeste Erik Baji, reprezentativac Obale Slonovače koji trenutno nastupa za Mančester junajted.\nDoveden je kao veliko pojačanje za odbranu "Đavola" pre dve godine iz Viljareala u transferu vrednom 40 miliona evra, ali do sada nije uspeo da opravda svoju cenu.\nKombinacijom povreda i neubedljivih partija ove sezone prednost nad njim imaju i Smoling i Lindelof u zadnjoj liniji Junajteda, te je Baji sveden na samo tri nastupa u startnoj postavi engleskog kluba – u prošloj utakmici protiv Njukasla izašao je posle samo 19 minuta provedenih na terenu.\nIpak, Poketino ceni kvalitete dvadesetčetvorogodišnjeg štopera i voleo bi da ga privoli u London ove zime, problem bi mogla da predstavlja suma koju traže čelnici Junajteda a kreće se oko 30 miliona funti.\nIzgleda da je opšta rokada na snazi u Mančesteru po pitanju odbrane pošto je u igri dolazak defanzivca iz Madrida.


Srbi sa sjevera Kosova oformili novu paralelnu struktura\nPredsjednik Skupštine opštine Leposavić Slavko Stevanović izabran je danas za predsednika takozvane "Skupštine Kosova i Metohije", koji su danas formirali čelnici i odbornici opština sa sjevera Kosova.\nU Zvečanu je u podne počela konstitutivna sjednica u čijem radu učestvuju predsjednici i odbornici opština Kosovska Mitrovica, Zvečan, Zubin Potok i Leposavić.\nNa sjednici je verifikovano 97 mandata poslanika privremene skupštine, što je više od dve trećine.\nOrganizatori skupa naveli su da je cilj održavanja sednice da se pokaže vlastima u Srbiji, međunarodnoj zajednici i prištinskom rukovodstvu da se Srbi sa sjevera Kosova svim demokratskim sredstvima bore protiv integracije u kosovsko društvo i da pokažu da "ne odustaju od opredeljenja da ostanu u sistemu svoje države - Srbije".\nU radu sjednice učestvuju svi predsjednici opština sa sjevera Kosova, Skupština opština, odbornici - predstavnici svih srpskih političkih partija. Na sastanku su i brojni gosti, prvirednici, kao i predstavnici Srba južno od Ibra među kojima je i predsjednik opštine Štrpce Zvoniko Mihajlović.\nSjednica je sazvana na osnovu Deklaracije usvojene na Saboru srpskog naroda 22. aprila u Mitrovici i zaključka sa sjednice četiri opštine sa sjevera Kosove od 6. juna ove godine u Zvečanu, kao i konsultacija predstavnika više opština sa Srba sa Kosova održanih tokom maja i juna.\nSjednica je, kako se navodi, trebalo da bude održana pre Vidovdana ali su se složili da to bude posle 28. juna kako za eventualno nedobijanje datuma za početak pregovora za ulazak u EU ne bi bili okrivljeni Srbi sa severa Kosova.


Vukosavljević: Rekonstrukcija Hilandara se odvija po planu - Ministarstvo kulture i informisanja\nVukosavljević: Rekonstrukcija Hilandara se odvija po planu\nSednica Nacionalne komisije za Hilandar, kojom je predsedavao ministar kulture i informisanja Srbije Vladan Vukosavljević, održana je na Svetoj gori.\nPrema ministrovim rečima cilj sednice bio je da se utvrdi šta je urađeno u poslednjih godinu dana na rekonstrukciji manastira nastradalog u požaru 2004. ali i upoznavanje sa tekućim radovima na obnovi.\nKako navodi Vukosavljević, rekonstrukcija manastira Hilandar odvija se u željenom pravcu i s neophodnim nivoom sredstava koje država Srbija za to izdvaja. Tom prilikom, ministar je podsetio da je Srbija za ovu godinu izdvojila 80 miliona dinara za rekonstrukciju manastira i izrazio zadovoljstvo što su sredstva utrošena po planu i programu.\nVukosavljević je dodao da država neće prestati da brine o Hilandaru kada se završi njegova rekonstrukcija i da su požar 2004. godine i proces rekonstrukcije otkrili neke nove slabosti.\n„Stanje u depou manastira Hilandar nije ohrabrujuće. Po okončanju rekonstrukcije i saniranja štete nastale u požaru 2004, država će se i dalje brinuti o manastiru. Verujem da će se proces rekonstrukcije završiti najduže za dve do tri godine, a onda nastavljamo s brigom o manastiru u kojem se 800 godina moli i brine za Srbiju i koji predstavlja blago srpskog kulturnog nasleđa i najjužniju tačku srpskog kulturnog prostora“, rekao je ministar.\nVladimir Trijić iz Narodne biblioteke Srbije predvodi tim koji se brine o delu pokretnog kulturnog nasleđa u manastira Hilandar. Prema njegovim rečima, 2004. izgorela je konzervatorska radionica koja je samo deceniju nakon toga obnovljena i da je njihov glavni zadatak da zaštitite sve što je napisano na papiru i pergamentu.\n„Naša briga su rukopisni papiri, štampane knjige i povelje. Sve što nije u bogoslužbenoj upotrebi u manastiru Hilandar pripada pokretnom kulturnom nasleđu i čuva se u manastirskoj riznici. Tamo ekipa Republičkog zavoda za zaštitu spomenika godinama unazad brine o različitim dokumentima i artefaktima”, rekao je Trijić i dodao da su uspeli da spasu oko 1.000 listova stare kulturne građe.\nGovoreći o radovima na Belom konaku, Zoran Vapa, direktor Pokrajinskog zavoda za zaštitu spomenika kulture, kaže da je izuzetno zadovoljan, jer su se članovi Komisije uverili da su predviđeni radovi na toj zgradi završeni u martu ove godine.\n„Tamo su sada manastirske ćelije. Završeni su radovi na sanaciji krovne konstrukcije. Predvdiđeni radovi za ovaj period na sanaciji trpezarije takođe su završeni u roku“, rekao je Vapa.


Hašim Tači Biografija - Biografija.org\nBiografija ažurirana: 04.06.2021.\nFoto: Koch / MSC / CC BY SA 3.0\nHašim Tači (Hashim Thaçi) je političar i bivši predsednik samoproglašene Republike Kosovo. U periodu od 2008. do 2014. godine bio je predsednik Vlade Republike Kosovo, a od decembra 2014. do aprila 2016. godine ministar vanjskih poslova i prvi zamenik premijera. Rođen je 24. aprila 1968. godine u naselju Boćna, u opštini Srbica. Oženjen je Ljumnijom Tači (Lumnien Thaçi) s kojom ima sina Endrita (Endrit Thaçi ). Živi i radi u Prištini.\nPosle završetka osnovnih studija na Filozofskom fakultetu u Prištini školovanje je nastavio na Univerzitetu u Cirihu. Tu se pridružio političkoj emigraciji kosovskih Albanaca, te osnovao organizaciju Narodni pokret Kosova. Veruje se da je ova organizacija formirala tzv. Oslobodilačku vojsku Kosova (Ushtria Çlirimtare e Kosovës – UÇK).\nOd 1994. do 1999. godine je bio politički lider OVK, a nakon toga postao predsednik Demokratske partije Kosova (Partia Demokratike e Kosovës – PDK), u to vreme druge najveće političke stranke na Kosovu.\nNa izborima 2007. godine osvojili su ubedljivu pobedu, a već sledeće Kosovo je jednostrano nezavisnost od Srbije. Tači je iste godine posao prvi premijer samoproglašene Republike Kosovo.\nNa toj poziciji je bio sve do decembra¸ 2014. godine kada ga je nasledio Isa Mustafa (Isa Mustafa). Tači je postao ministar spoljnih poslova i prvi zamenik premijera. Na izborima 2016. godine izabran je za predsednika samoproglašene Republike Kosovo.\nNakon što ga je Haški sud optužio za ratne zločine počinjene nad Srbima na Kosovu u periodu od 1998. do 2000. godine, Tači je u novembru 2020. godine podneo neopozivu ostavku na dužnost predsednika samoproglašenog Kosova. Na toj poziciji ga je nasledila Vjosa Osmani.\nHašim Tači je rođen 1968. godine u selu Broćna, nedaleko od opštine Srbica koja je u to vreme teritorijalno pripadala Saveznoj Republici Srbiji. Danas opština nosi naziv Skenderaj i pripada Republici Kosovo.\nPo završetku osnovne i srednje škole Tači je upisao studij filozofije i istorije na Univerzitetu u Prištini. Postdiplomske studije je nastavio na Univerzitetu u Cirihu, na odseku za istoriju Jugoistočne Evrope i međunarodnih odnosa. U toku studija je bio jedan od vođa Nezavisne unije studenata, te prvi predsednik paralelnog Univerziteta u Prištini.\nGodine 1993. pridružio se političkoj emigraciji Albanaca sa Kosova i Metohije i napustio studije.\nUčešće u ratu na Kosovu i Metohiji\nPočetkom 1993. godine Tači je postao član užeg kruga rukovodstva tzv. Oslobodilačke vojske Kosova. Njegove aktivnosti su se svodile na naoružavanje kosovskih Albanaca u tadašnjoj Autonomnoj pokrajini Kosovo i Metohija. Osim toga, on je prikupljao finansijsku pomoć za OVK i učestovao u obuci pripadnika ove organizacije.\nBio je komandant Operativne zone OVK u Mališevu, te član Dreničke grupe koju je osnovao Adem Jašari (Adem Jashari). Zajedno sa Refetom Ramom (Rafet Rama), Jakupom Nurom (Jakup Nura), Samijem Ljuštakuom (Sami Lushtaku) i Iljazom Kadrijem (Ilyas Kadri) 25. maja 1993. godine učestvovao je u napadu na policijsko vozilo na pružnom prelazu kod Glogovca. Tada su dva srpska policajca smrtno stradala, dok su petorica ranjena.\nUsledile su druge aktivnosti OVK, a Tači je sa Jakupom i Avnijem Nurom, te Besimom Ramom i Samijem Ljuštakuom organizovao napad iz zasede na policijsku patrolu na putu Kosovska Mitrovica – Peć. Tog 17. juna 1996. godine ubijen je jedan srpski policajac, a drugi je pretrpeo teške povrede.\nPrema izveštaju koji su srpski mediji objavili, Tači je bio direktni nalogodavac napada na kasarnu „Miloš Obililić“ u Vučitrnu koju je 21. septembra iste godine izvršio Rafet Rama. Usledio je napad na Srednjoškolski centar u istom gradu u kome su bile smeštene izbeglice iz Kninske krajine.\n11. jula 1997. godine Okružni sud u Prištini ga je u odsustvu osudio na 10 godina zatvora, zbog terorističkih aktivnosti koje je sprovodila Oslobodilačka vojska Kosova. Sledeće godine raspisana je poternica za njim, a 2003. godine proširena je zbog sumnje na počinjenje genocida.\nUprkos tome, Tači je 1999. godine bio deo pregovaračkog tima kosovskih Albanaca tokom pregovora u Rambujeu. Zapadne diplomate su ga doživljavale kao „jedini glas razuma“ unutar OVK, jer je pokazao spremnost da se prihvati autonomija Kosova unutar Srbije, za razliku od ostalih pobunjeničkih vođa koji su odbacili svaki predlog koji nije podrazumevao nezavisnost.\nTokom pregovora je postignut sporazum o formiranju prelazne Vlade Kosova koja bi bila sastavljena od članova Demokratske lige Kosova, Ujedinjene demokratske lige i članova OVK. Tači je imenovan za premijera prelazne vlade, a prema nekim navodima do toga je došlo jer je uspešno „eliminisao“ sve druge pretendente na tu poziciju. Ipak, ovaj sporazum je propao, a NATO snage su 24. marta 1999. započele bombardovanje Savezne Republike Jugoslavije.\nNakon 78 dana vazdušnih napada u kome su stradale fabrike, televizijske kuće, mostovi i druga imovina, potpisan je Kumanovski sporazum i donesena Rezolucija 1244 u Savetu bezbednosti UN. To je obavezalo vojsku i policiju Srbije da se povuku sa teritorije Kosova i Metohije, a nadležnost nad ovim delom Srbije preuzele su NATO snage (UMNIK).\nPrema nekim tvrdnjama, koje, zbog nedostatka dokaza nisu nikada prerasle u krivične prijave, Tači je duboko povezan sa brojnim kriminalnim radnjama. U vreme kada je bio vođa OVK američki list „Vašington post“ („Washington post“) objavio je tekst u kome se navodi da se „OVK finansira novcem stečenim krijumčarenjem heroina i kokaina u zapadnu Evropu“.\nNesporno je da je OVK tokom devedesetih godina primila između 75 i 100 miliona dolara donacija koju je sakupila albanska dijaspora u Evropi i Americi. Kako pišu strani mediji, postoji mogućnost da su među donatorima bili ljudi koji su svoj novac stekli nelegalnim putem, ali navodno ne postoje dokazi kojim bi se potvrdilo da je Tači povezan sa njima.\nBritanski Bi-Bi-Ci (BBC) je 2000. godine došao do saznanja da je Tači jedna od centralnih figura tzv. Korpusa za zaštitu Kosova posredstvom koga je pod krinkom „poreza“ od bogatih biznismena iznudio velike količine novca za svoju Vladu. S obzirom da je OVK zvanično raspuštena 1999. godine, nakon završetka sukoba na Kosovu i Metohiji, Korpus za zaštitu Kosova bio je formiran od bivših boraca OVK i rukovodilaca Demokratske partije Kosova.\nDemokratska partija Kosova nastala je udruživanjem političkih lidera OVK, a 1999. godine Tači je postao njen predsedik. Zahvaljujući povezanosti sa OVK i Korpusom za zaštitu preuzeli su monopol nad čitavom teritorijom na kojoj žive Albanci. Kako bi obezbedili političku moć i kontrolu u svim lokalnim zajednicama, pripadnici Demokratske partije Kosova neretko su se služili nasiljem i zastrašivanjem političkih protivnika.\nPa ipak, 2001. Demokratska partija Kosova je pretrpela veliki poraz na prvim samostalnim izborima, a strani analitičari su ovaj poraz protumačili kao posledicu raskola između političkih lidera i vrha kriminalnih organizacija nastalih iz rukovodstva bivšeg OVK.\nU tom izveštaju se navodi da su ključne političke figure na Kosovu, uključujući Tačija i Haradinaja blisko povezane sa kriminalnim organizacijama. BDN je u tom dokumentu naveo Tačija kao glavnog rukovodioca kriminalne mreže koja deluje širom Kosova. Osim toga, ustanovljeni su njegovi bliski kontakti sa češkom i albanskom mafijom.\nNemačka obaveštajna služba je navela da je Tači direktni nalogodavac ubistava najmanje 11 osoba, koje je izvršio profesionalni ubica poznat po nadimku Afrimi.\nFrancuski list „Figaro“ („Le Figaro“) je 8. marta 2016. godine objavio da Međunarodni sud za ratne zločince na podrčju bivše Jugoslavije sprema optužnicu protiv Tačija zbog umeštanosti u mnoge kriminalne radnje, uključujući trgovinu organima. Pored toga, „Figaro“ je u istom broju naveo da će jedan od svedoka biti i bivši šef UMNIK-a na Kosovu Bernar Kušner (Bernard Kouchner).\nOvo nije prvi slučaj da se Kušnerovo ime pominje u tom kontekstu. Naime, od ranije je na meti javnosti zato što je „zatvarao oči“ pred zločinima koje su počinili pripadnici bivše OVK.\nU izveštaju koji je 15. decembra 2010. godine Dik Marti (Dick Marty) dostavio Savetu Evrope navodi se da je Tači bio lider Dreničke grupe, koja je vadila organe srpskim zarobljenicima i prodavala ih na crnom tržištu. Nekoliko međunarodnih, srpskih, kosovskih i albanskih novinskih agencija je 24. decembra iste godine objavilo Tačijev intervju u kome je rekao da je spreman da objavi informacije koje poseduje o Martiju i njegovim saradnicima.\nBi-Bi-Si je nakon toga objavio da su došli u posed nacrta dokumenta Saveta Evrope u kome je Tačijevo ime pomenuto čak 27 puta. Prema njihovim izveštajima bivši komandanti OVK, uključujući i sadašnjeg kosovskog predsednika, sumnjiče se za ozbiljna kršenja ljudskih prava, između ostalog, trgovinu drogom i ljudskim organima.\nPobeda na izborima i jednostrano proglašenje nezavisnosti Kosova\nParlamentarni izbori na Kosovu održani su 17. novembra 2007. godine. Tači je nakon objavljivanja preliminarnih nezvaničnih rezultata izjavio da je sa 34 odsto osvojenih glasova, apsolutni pobednik izbora. Ipak, treba uzeti u obzir malu izlaznost, pošto da je je većina Srba na Kosovu bojkotovala te izbore.\nNa obraćanju nakon objavljenih preliminarnih rezultata Tači je izjavio da namerava što pre da proglasi nezavisnost Republike Kosovo, te da nema nameru da čeka 10. decembar, datum koji su Ujedinjene nacije postavile kao završetak pregovora sa Srbijom.\nNekoliko ministara vanjskih poslova zemalja Evropske unije je 19. novembra upozorilo Tačija i njegove saveznike na opasnost proglašenja nezavisnosti bez prethodnih konsultacija. Među njima su bili i Žan Aselbor (Jean Asselborn) i Karl Bilt (Carl Bildt). Šef vanjske politike EU Havijer Solana (Javier Solana) naglasio je važnost priprema pre samog formalnog proglašenja nezavisnosti.\nIstog dana čelnici EU su održali sastanak u Londonu čija tema je bilo Kosovo, a britanski ministar Džim Marfi (Jim Murphy) je kazao da bi nezavisnost bez međunarodne podrške mogla za posledicu imati izolaciju Kosova.\nTači je 11. decembra 2007. godine imenovan za mandatara za sastav nove Vlade Kosova od strane tadašnjeg kosovskog predsednika Fatmira Sejdijua (Fatmir Sejdiu). Sejdiu mu je poručio da novu vladu formira što pre. Tačijeva Demokratska stranka Kosova započela je koalicione pregovore sa Demokratskim savezom Kosova (LDK) i Alijansom za novo Kosovo (AKP). Ove tri stranke su formirale vladu, te zauzele 75 od 120 mesta u Skupštini Kosova.\nKosovski parlament je 9. januara 2008. godine sa 85 glasova „za“ i 22 „protiv“ izabrao Hašima Tačija za novog predsednika vlade Kosova. U svom obraćanju on je kazao da namerava da ostvari nezavisnost Kosova u prvoj polovini 2008. godine.\nKosovo je 17. februara 2008. godine jednostrano proglasilo nezavisnost od Srbije, a Tači je postao prvi premijer te samoproglašene Republike Kosovo.\nNa toj poziciji ostao je sve do 12. decembra 2014. godine kada ga je novi premijer Isa Mustafa imenovao za ministra vanjskih poslova. Pored toga, Tači je obavljao i funkciju prvog zamenika predsednika Vlade.\nNa izborima koji su u februaru 2016. godine održani na Kosovu, Tači je izabran za predsednika samoproglašene Republike Kosovo. Na dužnost je stupio 7. aprila 2016. godine. Od tada do danas (mart 2019. godine) redovno se u Briselu sastaje sa predstavnicima Srbije na pregovorima o rešenju statusa Kosova kojim posreduje Evropska unija.\nDo sada se sastao sa mnogim svetskim zvaničnicima, uključujući i američkog predsednika Donalda Trampa (Donald Trump). Naime, u septembru 2017. godine se na marginama Generalne skupštine Ujedinjenih nacija, Tači se sastao sa Trampom, a kako je tada izjavio za prištinske medije, sastanak je bio „izuzetno prijateljski i topao“.\nOn je tada pozvao Trampa da poseti Prištinu, te mu se zahvalio na „ličnoj podršci Kosovu“. U saopštenju koje je stiglo iz predsedničkog kabineta navodi se da je Tači rekao Trampu da je podrška Vašingtona „ključna za mir, stabilnost i sveukupni napredak Kosova i regiona“.\nOd izbora za predsednika Tači se susreo sa mnogim svetskih zvaničnicima. Bio je u službenim posetama Americi, Kanadi, Nemačkoj, Austriji, Švajcarskoj, Turskoj, Albaniji, Crnoj Gori, Hrvatskoj i drugim evropskim prestonicama.\nTači je u novembru 2020. godine podneo neopozivu ostavku na dužnost predsednika samoproglašenog Kosova, a na toj poziciji ga je nasledila Vjosa Osmani, nekadašnja predsednica Parlamenta Kosova. Odluku o povlačenju sa te pozicije Tači je doneo nakon što ga je Haški sud optužio za ratne zločine nad Srbima na Kosovu i Metohiji u periodu od 1998. do 2000. godine.\nTači je 20. juna 2008. godine tokom službene posete Albaniji dobio ključeve glavnog grada Tirane i proglašen počasnim građaninom grada Vlora zbog „istorijske uloge u postizanju nezavisnosti Kosova“.\nU julu 2012. godine dobio je počasni doktorat iz oblasti međunarodnih odnosa od Ženevske škole diplomatije, na ceremoniji povodom proslave Dana grada. Pre njega ovo priznanje dobili su Martin Grej (Martin Gray) pisac koji je preživeo holokaust, Adolf Ogi (Adolf Ogi) bivši predsednik Švajcarske, te Hose Ramos Horta (José Ramos-Horta), predsednik Istočnog Timora i dobitnik Nobelove nagrade za mir.\nSjedinjene Američke Države su ga 2014. godine nominovale za Nobelovu nagradu za mir, zbog njegove uloge u pregovorima sa Srbijom koji se vode u Briselu. Početkom sledeće godine dobio je počasni doktorat Univerziteta u Tirani zbog „doprinosa postizanju mira na Zapadnom Balkanu, promociji evropskih vrednosti i postizanju istorijskog sporazuma u Briselu sa Srbijom“.\nNa proslavi Dana Ulcinja 4. aprila 2016. godine proglašen je počasnim građaninom ovog crnogorskog grada. U oktobru iste godine imenovan je počasnim građaninom Skadra.\nOznake: albanacbiografijahašim tačikosovopolitikaprištinasrbija\nKratke informacije o: Hašim Tači\nDatum rođenja: 24. april 1968.\nMesto rođenja: Srbica\nFacebook: Hašim @ Facebook\nTwitter: Hašim @ Twitter\nInstagram: Hašim @ Instagram


Javna ustanova „Centar kulture i mladih Općine Centar Sarajevo“ je, pod pokroviteljstvom Općine Centar i u saradnji sa mikrokreditnom organizacijom IuteCredit BiH, u okviru projekta Studentski dani 2020 pokrenula četvrti po redu nagradni konkurs na temu „Čiji je to grad?’“.\nPravo učešća na konkursu imaju studenti završnih godina akademija likovnih umjetnosti sa područja Bosne i Hercegovine, a ovogodišnja tema ostavlja širok prostor za kreativnost i inovativnost u pristupu za sve zainteresirane kandidate.\nŽiri nagradnog likovnog konkursa čine akademski slikar Džeko Hodžić, akademski grafičar Irfan Hozo, magistrica kiparstva Elma Alić-Šobot, kustosica i historičarka umjetnosti Gabriela Manda Seith, kao i akademski kipar Admir Halilović. Prijave je moguće poslati do 20. decembra 2020. godine putem web stranice JU „Centar kulture i mladih“: https://centarkulture.ba/likovni-konkurs/. Putem ove web stranice je također moguće dobiti sve informacije o propozicijama konkursa i o nagradama, kao i ostalim korisnim podacima vezanim za ovaj konkurs. Dodatne informacije možete dobiti putem e-maila info@centarkulture.ba ili putem sljedećih brojeva telefona:+387 33 23 25 94, +387 33 23 25 95.


Prekvalifikacija i dokvalifikacija\nZakonom o osnovama sistema obrazovanja i vaspitanja propisano je da nakon završenog srednjeg obrazovanja u srednju školu može da se upiše lice radi prekvalifikacije, dokvalifikacije, specijalističkog i majstorskog obrazovanja.\nUslov: završena bilo koja stručna škola u trogodišnjem ili četvorogodišnjem trajanju ili gimnazija.\nLice koje se upisuje u školu radi prekvalifikacije polaže ispite iz stručnih predmeta koje odredi komisija koju čine članovi nastavničkog veća škole imenovani rešenjem direktora.\nObrazovni profili po područjima rada za koje je moguće izvršiti prekvalifikaciju\nLice koje se upisuje u školu radi dokvalifikacije polaže dopunske ispite iz predmeta čiji sadržaji nisu pretežno isti, iz predmeta koji nisu bili utvrđeni školskim programom, odnosno nastavnim planom i programom i ispite završnog razreda, o čemu odluku donosi komisija koju čine članovi nastavničkog veća škole imenovani rešenjem direktora.\nNakon što položi sve ispite navedene u rešenju vanrednom učeniku biće izdata odgovarajuća dokumenta (svedočanstva o završenim razredima i diploma o završenom odgovarajućem stepenu stručne spreme).\nLice koje je steklo srednje obrazovanje, a želi da se prekvalifikuje ili dokvalifikuje, stekne specijalističko ili majstorsko obrazovanje, plaća školarinu.\nVisinu školarine utvrđuje Ministarstvo, prema vrstama obrazovanja, s tim da se pojedini polaznici ili grupe polaznika mogu da oslobode plaćanja školarine, radi postizanja pune ravnopravnosti u sticanju obrazovanja.\nObrazovni profili po područjima rada za koje je moguće izvršiti prekvalifikaciju i dokvalifikaciju\nVerifikacijom od strane Ministarstva prosvete u školi je moguće izvršiti prekvalifikaciju i dokvalifikaciju za sledeće obrazovne profile:\nObrazovni profil stepen stručne spreme\n1. Elektrotehničar računara IV\n2. Elektrotehničar energetike IV\n3. Elektrotehničar automatike IV\n4. Elektrotehničar za termičke i rashladne uređaje IV\n5. Tehničar mehatronike IV\n6. Elektrotehničar za elektroniku na vozilima IV\n7. Izrađivač kablova i priključaka III\n8. Elektromehaničar za termičke i rashladne uređaje III\n9. Elektromonter mreža i postrojenja III\n10. Autoelektričar III\n11. Elektroinstalater III\n1. Tehničar drumskog saobraćaja IV\n2. Vozač motornih vozila III\n1. Mašinski tehničar za kompjutersko konstruisanje IV\n2. Mašinski tehničar IV\n3. Automehaničar III\n4. Mehaničar grejne i rashladne tehnike III\n5. Bravar III\n6. Mašinbravar III\n7. Instalater III\n8. Metalostrugar III\n9. Metaloglodač III\nPODRUČJE RADA: LIČNE USLUGE\n1. Ženski frizer III


Direktor Predstavništva njemačke privrede u Bosni i Hercegovini Gunther Neubert rekao je u novom broju Poslovnih novina da je 2015. za tu organizaciju bila uspješna i dinamična, te da su realizirali veliki broj susreta privrednika u gradovima širom Bosne i Hercegovine.\nDodao je da su organizovali i studijska putovanja u Frankfurt, Würzburg, te Darmstadt, u okviru kojih je jedna delegacija bh. stručnjaka iz oblasti energetske efikasnosti imala priliku da se upozna o najnovijim dostignućima i tehnološkim rješenjima, te da na konkretnim primjerima vide njihovu praktičnu primjenu.\nNajavio je da će u 2016. nastaviti podržavati firme koje se angažiraju u bilateralnim privrednim odnosima, raditi na poboljšanju svojih usluga, te na promociji i povećanju broja članova udruženja Wirtschaftsverein BiH.\nVeć za januar, najavio je i prijem za članove i partnere, na kojem će uvodni govor držati dr. Volker Treier, zamjenik glavnog direktora Asocijacije njemačkih industrijskih i trgovinskih komora (DIHK) i rukovodilac Odjela međunarodnih poslova u AHK.\n- Jedan novitet u ovoj godini, kojim želimo podstaći inovativne ideje i promovisanje pozitivnih primjera poslovanja u BiH, jeste dodjela Inovacijske nagrade njemačkog gospodarstva u BiH. Nastavit ćemo svakako raditi na aktivnostima koje imaju za cilj transfer znanja i tehnologija iz oblasti obnovljivih izvora energije između BiH i Njemačke. Nove publikacije, stručni seminari, ekonomski forumi širom BiH i, naravno, naše već tradicionalne aktivnosti za članove poput turnira u malom nogometu ili afterwork susreta, sve to nas očekuje i u sljedećoj godini - rekao je Neubert za Poslovne novine.\nGovoreći o ukupnoj ekonomskoj saradnji Njemačke i BiH rekao je da je Njemačka već dugi niz godina jedan od najznačajnijih trgovvačkih partnera BiH, a da je obim vanjskotrgovinske razmjene u porastu i u 2014. je iznosio više od 1,6 milijardi eura.\n- Po podacima kojima mi raspolažemo, oko 200 njemačkih kompanija ima svoje firme ili udjele u firmama u BiH i brojni su primjeri uspješnih njemačkih investicija ovdje - rekao je, između ostalog, Neubert.


Komentar: Sijev obilazak Džeđijanga šalje signal da će Kina nastaviti da ide putem zelenog razvoja - Kineski Radio Internacional\n2020-04-03 17:20:28 | CRI\nPutovanje predsednika Kine Si Đinpinga po provinciji Džeđijang je inspekcija obavljena u specifičnom trenutku, u kome Kina ne sme da ublaži napore za prevenciju i kontrolu epidemije, a istovremeno mora i da ubrzava proces obnavljanja rada i proizvodnje, kako bi svestrano izgradila umereno prosperitetno društvo. „Svestrano“ ovde znači ne samo postizanje svih ciljeva ekonomskog razvoja, već i zaštitu životne sredine, koja je važno merilo umereno prosperitetnog društva.\n„Turizam se ne sme razvijati na uštrb životne sredine i ne sme doći do prekomerne komercijalne eksploatacije“. „Ekonomija se ne sme razvijati na uštrb životne sredine. Ekologija je sama po sebi privreda, zaštita životne sredine znači i razvoj proizvodne snage“…Tokom inspekcije po Džeđijangu, Si je uputio niz važnih zahteva i dao niz značajnih ocena, koji s jedne strane pokazuju da se situacija vezana za borbu protiv epidemije u zemlji trajno poboljšava i poslovi na svim pogledima se vraćaju u normalu, a s druge strane nagoveštavaju da će Kina nastaviti da ide putem zelenog razvoja. Umereno prosperitetno društvo, koje će biti izgrađeno ove godine u Kini, svakako će biti društvo koje će u ekonomskom, socijalnom, političkom, kulturnom i ekološkom pogledu ispuniti predviđene standarde.\nTrenutno se epidemija konoravirusa širi po svetu, svetska privreda je pred velikim izazovima. Kao druga ekonomija u svetu, Kina se takođe suočava sa ogromnim izazovima u ekonomskom i društvenom razvoju. Mnogi ljudi su zabrinuti da li će cilj izgradnje umereno prosperitetnog društva biti ugrožen širenjem epidemije? Da li će se Kina, zarad lepih ekonomskih statistističkih pokazatelja, ponovo vratiti na stari put ekstenzivnog razvoja?\nU izveštaju 19. Nacionalnog kongresa KPK-a je navedeno da Kina teži ka modernizaciji društva u kome je skladna koegzistencija čoveka sa prirodom. Kina će prema tome ne samo stvarati što više materijalnog i duhovnog bogatstva koje će udovoljiti rastuće potrebe stanovništva za lepšim životom, već će i garantovati visokokvalitetnu zaštitu životne sredine. Inspekcija predsednika Sija šalje jasan signal da će Komunistička partija Kine, bez obzira na bilo kakve poteškoće pred njom, pridržavati se svojih datih obećanja i odlučno ići napred ka predviđenim ciljevima.\nZapravo, izbijanje epidemije Kovida-19 može biti i inspiracija i motor nastvaka zelenog razvoja. Upravo kao što je rekao Si Đinping tokom obilaska Džeđijanga: “Kriza i prilika uvek idu zajedno, prilika nam dolazi kada kriza bude prevaziđena”. Suočeno sa opasnim virusom, čovečanstvo je još svesnije o potrebi zelenog razvoja, jačanja civilizacijske izgradnje i ostvarenja skladne koegzistencije čoveka sa prirodom.\nPrema proračunima relevantnih institucija, vrednost zelene ekonomije u Kini će do 2025. godine dostići 12 biliona juana, što će činiti 8 odsto ukupnog bruto domaćeg proizvoda, a taj procenat do 2035. godine će najverovatnije biti iznad 10 odsto. Mnogi ekonomisti prognoziraju da će se nastavak privrednog razvoja u Kini uglavnom osloniti na rast zelene ekonomije.\n“Izgraditi lepšu životnu sredinu, ali i stvoriti veće bogatstvo”. Ovo je obećanje Kine za budućnost, razvojni put kojim Kina ide nepokolebljivo, ali je i ključ zahvaljujući kome bi Kina mogla svetu da da veći doprinos.


STIŽE 50 MILIONA MASKI: Uvoze se nove mašine, Jumko će praviti 20.000 maski za Pčinjski i Jablanički okrug - od četvrtka u apotekama - Dnevnik Juga\nPočetna / DRUŠTVO / STIŽE 50 MILIONA MASKI: Uvoze se nove mašine, Jumko će praviti 20.000 maski za Pčinjski i Jablanički okrug – od četvrtka u apotekama\nSrdjan Stamenkovic 2 седмице DRUŠTVO, Korona Virus, Leskovac, Vranje Ostavi komentar\nPredsednik Srbije Aleksandar Vučić rekao je na konferenciji za medije da država preduzima sve mere kako bi obezbedila dovoljne količine sveih potrebnih zaštitnih sredstava.\nVučić je na konferenciji za medije najavio da do srede u Srbiju stiže 15 miliona maski, da je već kupljeno 50 miliona maski, a da će vrlo brzo taj broj dostići i 100 miliona maski. Predsednik Srbije je rekao da će maske biti distribirane preko apoteka u celoj Srbiji i od četvrtka dostupne svm građanima u dovoljnim količinima.\nPredsednik Srbije je naglasio da Srbija trenutno radi na uvozu mašina za proizvodnju zaštitnih maski, koje već na jugu Srbije proizvode vranjski Jumko i italijanska komšanija Fiorentino u Vlasotincu. Mašina će biti u Jumku iz Vranja, kapacitet će biti 20.000 maski i one će biti namenjene za Jablanički i Pčinjski okrug.\nVučić je rekao da se rešavaju problemi sa nabavkom i proizvodnjom sredstava za deizinfekciju, da će se većina toga biti proizvedena u Srbiji uključujuči i alkohol i sredstva na bazi hlora.\nPredsednik Srbije je rekao da će u krtakom roku u Srbiji stići stotine novih respiratora koji su izuzetno važni jer daju ljudima vreme da se izbore sa virusom Covid-19.\nTagoviJumko korona virus mašine\nPrethodni Od nedelje policijski čas u trajanju od 12 sati: od 17 časova popodne (uveče) do 5 časova ujutru\nSledeći Spisak prodavnica u Leskovcu, Grdelici, Vučju i selima (marketi i STR) koje će u nedelju raditi od 4 do 7 časova za starije od 65 godina


Ferrari 458 MM Speciale doteran do savršenstva - AutoExclusive - Auto vesti, Novi, Luksuzni, Polovni automobili...\nFerrari 458 MM Speciale doteran do savršenstva\nSvi uveliko pričaju poslednjih nekoliko nedelja o novom i misterioznom Ferrari automobilu zvanom Dino, koji je "možda" napajan V6 motorom, ali se ispostavilo da je taj super automobil ništa više no veoma posebna, stilizovana verzija 485, krštena kao Ferrari 458 MM Speciale.\nOvo unikatno vozilo je stvoreno na bazi iste klasične i postojeće opreme modela 485 Speciale, ali se predivno ističe magičnim dodirima učtivosti Styling centra italijanske kompanije. Izgleda da je izbirljivi i veoma bogati kupac poželeo novu aluminijumsku karoseriju za svoj 458, sa potpuno redizajniranim branicima od ugljeničnih vlakana i na taj način se rodila ova lepota.\nCrno obojeni A stubovi limarije, kosi C stubovi, novi usisnici vazduha na bokovima i novi prednji spojler, definitivno ističu ovaj Ferari iz mase, posebno onda kada malo bliže pogledate njegovu predivnu Bianco Italia farbariju, koja odaje počast italijanskoj zastavi - čisto da pomenemo u slučaju da niste znali odakle ovaj super automobil dolazi.\nJedinstveni 458 takođe poseduje modifikovane prednje i zadnje svetlosne grupe, zajedno sa novim setom besprekornih legura koje dovršavaju detalje eksterijera i čine da se ovaj automobil ističe iz velike grupe Ferrari modela. Unutar kabine vozač može osetiti svu toplinu Cioccolato kožnih presvlaka, sa belim šavovima, eleganciju satensko belih prstenova oko satova i u tunelima kontrolne table, kao i neverovatan kvalitet poboljšanog audio sistema.\nJoš uvek se nije poveo ni jedan razgovor o performansama ovog jedinstvenog vozila, ali središnji 4,5 litarski V8 motor hlađen prirodnim putem verovatno predstavlja nešto što se krije ispod te uglađene karoserije i razvija 597ks i 540Nm obrtnog momenta, kako je prvobitno planirano. Kao takav, možemo očekivati da razvija brzinu od 0 do 100 za tri sekunde i maksimalnu brzinu od 325km/h.


EVO REŠENJA: Donatori osmislili nov način koji omogućava da više novca doniraju Banci hrane!\nDoniraj “Za život” Akcija Kurira, Grada Beograda i Banke hrane\n13.05.2020. 11:00h 13.05.2020. 11:01h\nČak sto ljudi može da se nahrani od sto evra!\nOvaj frapantan podatak izneo je Milan Mratinković, predsednik Banke hrane Beograd, kada smo ga pitali koliko obroka može da se kupi tim novcem. Izneti primer samo potvrđuje da je i najmanja donacija vredna, jer i pomoću minimalnog iznosa možete nekoga nahraniti.\nPružiti onom koji nema i nahraniti gladne i jeste suština delovanja ove humaniratne organizacije koja već 14 godina pomaže ugroženima zahvaljujući donacijama privatnih kompanija. Da bi ova finatropska misija mogla da ima uspeha, najveći deo zahvalinosti Banka hrane duguje stalnim donatorima, uglavnom privatnim kompanijama. Upravo su se one i odazvale našoj akciji “Za život” koja je pokrenuta pre više od mesec i po dana sa BHB i Gradom Beogradom sa ciljem da osobama sa invaliditetom i roditeljima dece sa smetnjama u razvoju uputimo pomoć, dostavljajući im prehrambeno-higijenske pakete “Za život”.\nMratinković, međutim, ističe da, ipak, posebnu zahvalnost duguju poliklinici Health Care koja je osmislila nov način finansiranja rada ovog udruženja.\n- Oni ne samo da su u vreme vanrednog stanja svoje zaposlene, predvođene vlasnicom Sanjom Nikolić, kao volontere stavili na raspolaganje našoj organizaciji, već su i otišli i korak dalje i deo svog novca donirali. Do sada su donirali više stotina hiljada dinara, a poslednja donacija je iznosila 80.000 dinara i uplaćena je pre neki dan – ističe Mratinković.\nSanja Nikolić, vlasnica Helath care polikilinke kaže za Kurir da su u smatrali da je njihova dužnost kao zdravstvenih radnika da budu oni koji će primerom podstaći ostale na društvenu odgovornost.\n- Prvog dana vanrednog stanja, doneli smo odluku da kliniku zatvorimo za masovne posete i da funkcionišemo po principu dežurstva, te da ostatak zaposlenih stavimo ih na raspolaganje Banci hrane Beograd, kako bi volontirali u logističkim centrima, prvo Štark Arena, a zatim i magacinu BHB. Nakon završetka vanrednog stanja, smatrala sam da je potrebno naći neka trajna rešenja kojima bismo mogli da podržimo rad Banke hrane. Zato će Health care od sada u svojim ponudama za sistematske preglede naglašavati komercijalnim klijentima da deo novca koji oni uplate ide u dobrotvorne svrhe, preciznije Banci hrane. Pozivam sve kolege iz privatnih praksi i zdravstvenih ustanova da nam se pridruže u ovim humanim aktivnostima, te da usvoje sličan ili isti model pomoći najugroženijima – navodi Nikolićeva.\nZAHVALJUJEMO SE KOMPANIJAMA KOJE SU KROZ DONACIJE POMOGLE AKCIJU "ZA ŽIVOT ": Aleva, Atlantic Group, Aquawell production, Avala Ada, Voda Voda, GTP inženjering, Delhaize Srbija, Dragan Rovčanin, Imlek, Jaffa DOO, Nenateks Tekstil, ProMove, Transport a.d, Femić co doo, Carnex, Šabačka mlekara.\nSvako koželi da pruži pomoć može kontaktirati s nama na imejl zazivot@adriamedia.rs i pomoći da ubrzo sakupimo još paketa "Za život".\nSamo zajedno možemo do cilja kome težimo - da dođemo do svih osoba sa invaiditetom i roditelja dece sa smetnjama u razvoju.\nakcijaza životdonacijaGrad Beogradbanka hraneKurir


Vozači kažnjeni zbog prekršaja na Starčevici: Vozili preko trotoara | Republika Srpska\nNaslovna Republika Srpska Vozači kažnjeni zbog prekršaja na Starčevici: Vozili preko trotoara\nPolicija je pronašla i kaznila pet vozača koji su u banjalučkom naselju Starčevica, krećući se Bulevarom Desanke Maksimović, ako bi se našli u koloni vozila, prelazili preko trotoara i zelene površine, kako bi došli do susjedne ulice i tako izbjegli čekanje.\nKako nezvanično saznaju “Nezavisne novine”, u pitanju su po dva vozača iz Banjaluke i Čelinca, te jedan iz Kotor Varoša.\nOvaj problem je posebno prisutan ujutru, kada se, između sedam i osam časova, formiraju kolone vozila, u kojim pojedini vozači ne žele da čekaju, pa pronalaze alternativno rješenje, pri tom kršeći saobraćajne propise.\nOvaj slučaj policiji su prijavili mještani Starčevice, koji su naveli da na ovaj način nesavjesni vozači ugrožavaju druge učesnike u saobraćaju, te pješake, uključujući i učenike obližnje Osnovne škole “Branko Radičević”, kao i da uništavaju zelene površine i trotoar.\n“Nezavisnim” je potvrđeno da u blizini ove lokacije postoji video-nadzor i da će se svaki ovakav prekršaj i u buduće biti kažnjen.\nPodsjetimo, u Zakonu o osnovama bezbjednosti saobraćaja na putevima u BiH propisano je da vozač mora za kretanje vozila da koristi isključivo put, odnosno kolovoz ili saobraćajnu traku, odnosno stazu namijenjenu za saobraćaj one vrste vozila kojoj pripada, osim u slučaju opasnosti.


BALKAN BET d.o.o. - informacije o kompaniji\nMi smo kompanija koja na teritoriji Srbije uspešno posluje više od 20 godina, na tržištu nastupamo kao Balkan Bet više od 10. Volimo da pratimo svetske trendove i zahteve koje tržište svakodnevno zahteva, zato i okupljamo tim uspešnih ljudi, koji prate ritam kompanije i promovišu odgovorno klađenje.\n2017. godine, timu koji do tada ima razvijeni sistem zemaljskog i online klađenja, pridružuje se Nemačka kompanija Merkur Internacional, koja posluje u koncernu "GAUSELMANN Group", a koja je apsolutni lidera na nemačkom tržištu u istoj toj oblasti. Sa više od 900 zaposlenih u celom sistemu Balkan Bet-a možemo se pohvaliti savršeno usklađenim načinom poslovanja.\nU našim lokalima rade mladi, perspektivni i uspešni ljudi koji svakodnevno doprinose kvalitetu usluge, i sa svakim novim članom se te granice pomeraju, dok se u drugim sektorima nalaze ljudi koje te granice podržavaju i koji timski nastupaju sa ponosom ispred kompanije.\nMenadžeri i radnici u lokalima svakodnevno pružaju najkvalitetniju uslugu našim korisnicima, što je potkrepljeno i njihovom sigurnošću, jer su svi naši objekti obezbeđeni od strane licenciranih radnika FTO obezbeđenja.\nNaša ideja vodilja je da posao koji radimo, radimo sa uživanjem, a svi mi zajedno stvaramo okruženje u kojem se osećamo dobro, produktivno i korisno. Veliku pažnju polažemo na unapređenje u radu, zato obukama i edukacijama podižemo kvalitet svih naših zaposlenih za specifičnu vrstu delatnosti.\nAli umemo i dobro da se zabavimo na nekoj od kompanijskih proslava i druženja, kao i da jačamo sportski duh i navijačke strasti braneći boje Balkan Bet-a.\nNakon samo par meseci u Balkan Betu, osetila sam da sam svoj na svome. Osmeh i ljubaznost su mi prirodni, pa sam se sa tim mojim prednostima uklopila i u način poslovanja. Moj posao je da se svaki ...\nBlagajnica za automate\nTrener u centru za razvoj i obuku\nNakon poslate prijave za posao, HR sektor radi skrining pristiglih prijava, zatim se zakazuje prvi intervju, po potrebi i drugi, nakon toga dolazi deo sa psihologom i psihološko testiranje, a za kandidate u lokalima nakon ovog zajedničkog procesa dolazi trening. Trening se obavlja u našem trening centru i vode ga naši fantastični I obučeni treneri.\nDušica - Specijalista za ljudske resurse\nTim poštuje pravila i usavršava igru da bi bio još bolji, da...\nMilentija Popovića 5v/s2/2


Komšije se pomažu, ambalažu odlažu - Požarevac i Valjevo dobijaju 8 socijalnih preduzeća koja će se baviti prikupljanjem ambalaže iz domaćinstava - ATA Stars\nKomšije se pomažu, ambalažu odlažu – Požarevac i Valjevo dobijaju 8 socijalnih preduzeća koja će se baviti prikupljanjem ambalaže iz domaćinstava\nHome/Vesti - ostalo/U trendu/Komšije se pomažu, ambalažu odlažu – Požarevac i Valjevo dobijaju 8 socijalnih preduzeća koja će se baviti prikupljanjem ambalaže iz domaćinstava\nUz podršku gradskih uprava Požarevca i Valjeva, kompanije Coca-Cola HBC Srbija kao inicijatora projekta i kompanije Sekopak, lansiran je projekat „Komšije se pomažu, ambalažu odlažu!“. Kao okosnica projekta osnovano je osam socijalnih preduzeća koja će u ovim gradovima sakupljati ambalažni otpad iz domaćinstava. Predviđeno je prikupljanje PET ambalaže i limenki na najneposredniji način „od vrata do vrata“ koje će se sprovoditi u naredne tri godine.\nRealizacija projekta počinje najpre u Požarevcu gde su Memorandum o saradnji potpisali Bane Spasović, gradonačelnik Požarevca i Svetoslav Atanasov, generalni direktor Coca-Cola HBC Srbija. Projektom, u koji će se uključiti i grad Valjevo, planirano je unapređenje oblasti reciklaže ambalaže, podizanje nivoa prikupljenog otpada na mestu nastanka i podsticanje zapošljavanja socijalno ugroženih kategorija stanovništva. Coca-Cola HBC Srbija u potpunosti finansira program uz stručnu, mentorsku i logističku pomoć Sekopaka i u saradnji sa lokalnim javnim komunalnim preduzećima, te Nacionalnom službom za zapošljavanje.\nPovezana vest: Kćerka Mika Džegera novo lice Madonine kolekcije\n„Kao lider u proizvodnji bezalkoholnih napitaka, u potpunosti smo svesni svog uticaja na okruženje, posebno u oblasti odlaganja ambalaže. Ovaj projekat je značajan jer nema samo ekološki aspekt nego i vrlo značajan socijalni ugao. Sugrađani Požarevca i Valjeva imaće mogućnosti da pravilno odlože ambalažni otpad i očiste svoju okolinu ali i da pomognu komšijama koji su iz socijalno osetljivih grupa da zarade za svoj opstanak i dostojanstven život sebe i svoje porodice. Pozivamo građane da selekcijom svoje ambalaže doprinesu većoj stopi reciklaže, a tako podrže i svoje sugrađane preduzetnike“, istakao je Svetoslav Atanasov, generalni direktor kompanije Coca-Cola HBC Srbija.\nSekopaku kao najvećem operateru ambalažnog otpada veoma je važno da učestvuje u ovakvim akcijama i pomogne manjim gradovima da povećaju svest građana o reciklaži. Konkretne akcije poput ove mogu značajno da doprinesu povećanju količline ambalažnog otpada koji se šalje na reciklažu. Pozivamo građane da se priključe akciji “Komšije se pomažu, ambalažu odlažu” i pomognu preduzetnicima da prikupe što više ambalažnog otpada, izjavila je generalna direktorka kompanije Sekopak Violeta Belanović Kokir.\nSvu prikupljenu ambalažu, otkupljivaće kompanija Sekopak po tržišnim cenama. Za preduzetnika koji po isteku tri godine ispuni postavljene ciljeve projekta i bude najuspešniji u sakupljanju, Coca-Cola HBC Srbija obezbediće vredan poklon – kamion Iveco Porter.\nPovezana vest: Najaktuelnije muzičke zvezde stižu na „Sneakerville“\nPHOTO: Nebojša Dimić\nBy ATA Stars Redakcija|2019-09-17T20:39:25+01:00septembar 8th, 2019|U trendu|0 Comments\nNajmanje šest razloga da i ove godine budemo zajedno: Lindex i kupci udruženi u borbi protiv raka dojke\nHranite se zdravo, ali naučite i da se opustite